مەلا بەختیار: بەنیو سەعات نوێنەرى تەکەتولەکانى ناو یەکێتى بۆ کابینەى نوێى حکومەت دانران\n17:12 شه‌ممه 20 ته‌موز 2019\nمەلا بەختیار، لێپرسراوى دەستەى کارگێڕى مەکتەبى سیاسى یەکێتى نیشتیمانى کوردستان، ئاماژە بەوە دەکات بەهۆى دانانى نوێنەرى تەکەتولەکانى ناو یەکێتى بۆ پۆستەکانى کابینەى نوێى حکومەتى هەرێم، کادرانێکى زۆرى یەکێتى نیگەرانن و لەلایەن سەرکردایەتیەوە پەراویزخراوون.\nلەمیانەى ئەنجامدانى کۆنفڕانسێکى رۆژنامەوانى لە سلێمانى بۆ خستنەڕووى پڕۆژەیەکى تایبەتى خۆى بۆ یەکێتى، مەلا بەختیار، لێپرسراوى دەستەى کارگێڕى مەکتەبى سیاسى یەکێتى رایگەیاند “بە نیو سەعات نوێنەرى تەکەتولەکانى ناو یەکێتى بۆ کابینەى نوێى حکومەت دانران”.\nوتیشى، زیاتر لە 200 کادرى کاندیدى بەتواناى یەکێتى نیگەرانن و 350 کادرى دیارى دیکەشمان نیگەرانن.\nمەلا بەختیار، جەختیشى کردەوە “بەهۆى زاڵبوونى عەقڵى تەکەتول، هەموو ئەو کادرە نیگەرانە پەراوێزخراوون”.\n– لەباری ئابوریەوە؛ حكومەتەكان، نەك سەركەوتوو نەبون لە دەستەبەری ژێرخانی ئابوری تۆكمە، بەڵكو چەندین كابینە جەزرەبەیان لە بونیاتنانی ژێرخانی ئابوری داوەو كابینەی هەشت‌و ئێستاش كابینەی (9)شیان خستە ژێر باری ملیارەها دۆلار قەرزو بانكەكانیان بەتاڵ كردو پرۆژەكانیان چوار ساڵ راگرت‌و پاشەكەوتی موچەیان بەناچاریی كردە مەینەتی موچەخۆر. لە حكومەت‌و پەرلەمانێكدا یاسا سەروەر بێ‌و چاودێری قەیران بكرێ، دەبوایە كابینەی (7) بدرێتە دادگا نەك پاداشت بكرێ. بەرەنجامی سەرجەم ئەو سیاسەتە ئابوریە شكستخواردووە دەركەوت كە: شكستی حكومەتەكانە لە زیادكردنی داهاتی خۆماڵی، لەچاودێریكردنی بازاڕی ئازاد، لە بەملیاردێربونی توێژێكی مشەخۆر، لەسەر حسابی بەرخۆر. لە سیاسەتی دەروازەی كراوە بۆ هاوردەو لاوازكردنی شمەكی هەناردە، دەستەبەرنەكردنی كارەباو بەرەڵڵایی لە بازاڕی دەرمانی بەسەرچوو..تاد.\n– سیستەمی حوكمڕانی كەمترین گۆڕانكاریان تێدا كراوە.\n– هێزەكانی چەكدار، پەرتەوازەو پەیوەندی تایبەتیان بەهێزتر بووە.\n– چەكی هێنراوی قاچاغ‌و، بازاڕی چەكی ناشەرعی، هەتا هاتووە زیادی كردووە.\n– كەلێنی گەورە گەورەی تێپەڕاندنی تاوان‌و، تاڵان‌و، پەراوێزخستنی یاسا، فراوانتر دەكرێ.\n– یاسا، تەنها لەسەر خەڵكی بێكەس، سەروەرە، وەكوتر، یاساو رێسا، رۆژانە ئەتك دەكرێن، كە حاكم‌و پۆلیسیش بڕیاری گرتنیان دەردەكات، تاوانباران خۆیان دەدەنە پەنای ئەم‌و ئەو بەرپرسیار لەناو حزبەكان. یان لەنێوان هەولێرو سلێمانیدا تەراتێن دەكەن. پشكی یەكێتی لەم دیاردە دزێوەدا، لەناو رای گشتیدا زەق بۆتەوە.\n– كە لەگەڵ پارتی باسەكانمان دەكردو داكۆكیمان لەسەر پرۆژەكان دەكرد، لەهەمان كاتدا بەتەسریحی نابەجێ‌و، كۆبونەوەی لاوەكی‌و، تەكەتولی ناو سەركردایەتی، وەفدی مفاوەزات ناچار رادەوەستاو تەنانەت، لەكۆبونەوەكاندا، بە موزایەدەی زادەی هەلپەرستی، قەرزارباریش دەكراین.\n– مەرجەعیەتی حزبایەتی‌و مەركەزیەت، نەماوە.\n– چاودێری كادرو ئۆرگان‌و سەركردەكان، نەماوە.\n– جێبەجێكردنی پرنسیپی سزا و پاداشت، نەماوە.\n– لێپرسینەوە لە كەمتەرخەم، هەلپەرست، تاوانبار، ئۆرگان‌و پۆستی سەرنەكەوتوو، نەماوە.\n– دەستەگەری، هەتا هاتووە تەشەنەی سەندووەو، تەكەتولەكان لەبری سزا، پاداشت دەكرێن.\n– زۆربەی ئۆرگانەكان، وەكو فەرمانگەی فەرمانبەرانیان لێهاتووەو هەفتەش تێناپەڕێ، پلەی تەكەتول‌و پۆستی واسیتە، بەرزنەكرێتەوە.\n– داخوازی شەخسی جێگەی بەرنامەی پەروەردەكردن‌و ئەرك راپەڕاندنی گرتۆتەوە.\n– جیاوازی لەنێوان دڵسۆزو هەلپەست، خاوەن پرنسیپ‌و بێ پرنسیپ، مۆڕاڵ‌و رێزی هەڤاڵ، ئەوەندە كاڵ بۆتەوە، نەبێتەوە.\n– رەوشتی بەرزی حزبایەتی‌و پەیوەندی هەڤاڵانە، كراونەتە قوربانی پیلانگێڕی‌و هەوەسبازی!\n– موزایەدەی سیاسی جێگەی راستگۆیی لەراگەیاندن‌و رەخنەی بونیاتنەرانەی گرتۆتەوە.\n– كۆبونەوەكان، پرنسیپ‌و نرخی بڕیاردانیان نەماوە. چونكە پێشوەخت، لەكۆبونەوە لاوەكیەكاندا، هەموو رێكەوتنێكی ژێربەژێر دەكرێ‌و تەكەتولەكانی بەرژەوەندییە جۆراوجۆرەكان، بڕیار دەدەن.\n– ئەندامان بەردەوام واز لە ریزەكانی یەكێتی دەهێنن‌و تاك‌و تەرا دێنە ریزی یەكێتی. ئەویش لە یەك دوو دەڤەرەی تایبەتی ناوچە كێشەلەسەرەكان.\n– خاوەن سەفتە دۆلارەكان، سەرقاڵی قوڵكردنی گیانی دەستەگەری‌و، كڕینی ویژدانی كادر‌و، كردنەوەی دەیان سایت‌و پەیجی پیاهەڵدانی ئەم‌و ئەون‌و شكاندنی هی ترن.\n– بۆتە باو لەناو كادراندا، كە هەڵگەڕانەوە لەیەكێتی‌و دژایەتی یەكێتی، سودی زیاترە لەدڵسۆزیی بۆ یەكێتی.\n– لەهەمووش خراپتر، زۆربەی سەركردایەتی‌و مەكتەبی سیاسی، نمونەیەكی جوانی پاراستنی پرنسیپەكان‌و بەهای حزبایەتیان، لەساڵانی رابوردودا، پێشكەش نەكردووە. بەڵكو جەزرەبەشیان لێداوە.\nتاڕادەیەك، متمانە لەنێوان یەكێتی‌و گۆڕان گەڕایەوە، هەتا گەیشتە ئەوەی وەفدی هاوبەش، گەڵاڵەنامەیەكی (19) خاڵییان بۆ رێكەوتن ئامادەكرد. بەڵام مەخابن، شەوی پێش پەسەندكردنی رێكەوتنەكە لەئەنجومەنی سەركردایەتی (5) خاڵ، لەلایەن وەفدەكەی یەكێتیەوە، بەبێ باسكردنی لە مەكتەبی سیاسیش، خرابوەوە سەر رێكەوتنەكە، من ئەمەم بە پیلان دەزانی. تەنانەت لەدانیشتنێكدا بەئامادەبونی دلێری سەید مەجید، كاك نەوشیروان فەرمووی، ئێمەش لەو خاڵانە نیگەرانیمان هەبوو، بەڵام وەفدەكەی یەكێتی سوور بون لەسەر چەسپاندنی. بێگومان گۆڕانیش پێیان خۆشبووە ئەو خاڵانە بخرێنە سەر رێكەوتنەكە، ئەگینا رەتیان دەكردنەوە. لەبەر زیادكردنی ئەم خاڵانە، پاشەكشەم لە رێكەوتنەكە كرد، بەڵكو مەترسیم هەبوو، سەرەنجام، دوو ئیدارەیی‌و دوو هێزی چەكداریش دروستبێتەوە. بۆیە، سەرەڕای هەوڵێكی زۆر، بەشداری مەراسیمی ئیمزاكردنەكە لە(17/5/2016 – گراند میلینیۆم) نەبوم.\n– هیچ كەسێكتان لەخۆتان پرسیووە، لەهەڵبژاردنی پەرلەمانی كوردستان، لەناو سەنتەری سلێمانیدا، تاقە كاندیدێكی شارەكە، بۆچی متمانەی وەرنەگرتووە؟ هەڤاڵ زیادو سەلمە دەرچون، خەڵكی سەیدسادق‌و چەمچەماڵن.\n– هیچ كەسێكتان لەخۆتان پرسیووە، لەناو تەواوی هێزەكانی پێشمەرگەو ئاساییش‌و پۆلیسدا، بۆچی سەپاندنی كاندیدی كورەكان‌و تەكەتول‌و خزمەكانتان، بەهەوڵی بێوچان‌و پارە هەڵڕشتن‌و فشاری دەرونی، یەكێتی شەرمەزار دەكەن؟\n– لەخانەقین كە قەزایەكە دەتوانرێ شێركۆ میروەیس دەربچێندرێ بۆ پەرلەمان‌و پیلانی لایەنەكانیش نەبوایە (تایبەت دەنگەكانی هاودیدەكان!!) سۆزان مەنسوریش دەردەچێنرا. بەڵام لەگەرمیاندا، سێ قەزاو (26) ناحیە‌و سەدان گوند هەن، نەتوانراوە تاقە كاندیدێكی پەرلەمانی عێراق دەرچێنرێ!\n– بۆچی لەهەولێری پایتەختدا، دوو هەڵبژاردنە ناتوانرێ دو كاندید زیاتر سەربخرێ؟\n– سەرۆكەكەیان هەتا توانی مانۆڕی كرد، وەكو كاندیدی سەربەخۆ، بكرێتە كاندیدی سەرۆك كۆمار. بەندە پێمداگرت: ئەگەر نەیەتەوە ناو یەكێتی بەرەسمی، بەیاننامەی دژ دەردەكەم. ئەوەبوو هەڤاڵان: عیماد، ئەرسەلان، بافڵ‌و لاهور، پێیانراگەیاند دەبێ بێتەوە ناو یەكێتی. ناچار، بۆ یەكەمین جار، دوای ئەم هەڕەشەیە، لەناو (هاودیدەكان)یدا، رایگەیاندبوو، دەڕۆمەوە ناو یەكێتی‌و نامەی هاتنە ریزی یەكێتی بە دەست خەت نوسیبوو. بەبێ ئەوەی لەكۆبونەوەی سەركردایەتی‌و مەكتەبی سیاسیش باسی بكات، ناوی جێگری دوەمی سكرتێریشتان پێدایەوە. پاساوی هێنانەوەیتان بیردەخەمەوە:\n– ئایە تێزی هێنانەوەكە، وا نەبوو گوایە پێگەی سیاسی‌و دەسەڵاتدارێتی‌و جەماوەری یەكێتی، بەهێز بكرێ؟\n– ئەوانەی تێزی هێنانەوەیان بەو چەشنە پەسەند دەكرد، نەیاندەگوت: (140) هەزار دەنگدەری هاوپەیمانی دێنە پاڵ دەنگدەرانی یەكێتی؟\n– لەهەڵبژاردنی دوای هاتنی (هاودیدەكان) لەو (140 هەزار) دەنگەی (هاوپەیمانی) لەعێراقدا هێنابویان، لەهەرێمی كوردستان (114.777) دەنگی بەدەستهێنابوو، نەك دەنگەكان نەچوونە سەر دەنگی یەكێتی بۆ پەرلەمانی كوردستان، بەڵكو لەماوەی چوار مانگ لەهەڵبژاردنی پەرلەمانی كوردستاندا، پەنجا هەزار دەنگیش كەممان كرد. بیریشتانە، كە لەژێر فشاردا هێنامانەوە، نەك خۆی دەنگی نەدایە لیستی یەكێتی، بەڵكو بەیاننامەیەكیشی دەرنەكرد، هاودیدو هاوپلەخوازەكانی دەنگ بەیەكێتی بدەن.\n– لەسەر ئاستی عێراق؛ نە هێزەكانی شیعە، وەكو جاران لەگەڵماندا ماوون‌و نە سوننەكانیشمان، كردۆتە دۆست.\n– لەباشوری كوردستان؛ پەیوەندیمان لەگەڵ تەواوی حزبە سیاسیەكانی كوردستان پاشەكشەی كردووە. لەگەڵ پارتی‌و گۆڕان، خراپتریش بووە.\n– لەبەشەكانی كوردستان؛ باكور سۆزی جارانیان لەگەڵماندا نەماوە، رۆژئاوا لێمان زویرن. رۆژهەڵات بێڕادە ناڕەزاییان بەرامبەرمان هەیە.\n– لەسەر ئاستی دیپلۆماسی؛ سەرۆكی عێراق یەكێتییە، بەڵام سلێمانی بۆتە هەواری خاڵیی لەهاتنی گەورە دیپلۆماتكاران. لە جەژنی نەورۆزدا، دەویسترا، سەفیرو كونسڵەكان داوەتی سلێمانی بكرێن، ئەویش سەرینەگرت!!\n– لەسەر ئاستی حكومەتی عێراق، یەكێتی پەیوەندییەكی تۆكمەی لەگەڵ بەغداد نییە. هەتا پارتی رازی نەبوو، وەزیری داد، دانەنرا. ئەویش بەپێی پێناسەی پارتی دانرا.\n– ناوچە كێشەلەسەرەكان؛ هێشتا، ئاسەواری نالەباری 16/ی ئۆكتۆبەر بەخراپیی ماوە. یەك دەسەڵاتی عەسكەری لەو شارانەدا نەكراونەتە مەدەنی. دەیان هەزار دۆنم ئەرزی جوتیاری كوردستان داگیركراوە. زیاتر لە (11) هەزار خێزانی تەعریب، بەئاشكرا، هێنراونەتە ناو كەركوك‌و دەوروبەری.\n– سەرۆكی عێراق، چاكی كرد سەردانی لێقەوماوانی موسڵی كرد. بەڵام چاكتر وابوو، پێشتر، سەردانی كەركوكی كردبا. كە تائێستاش نەیكردووە. هیچیشی پێنەكراوە بۆ سارێژكردنی بچوكترین برینی خەڵكەكەی‌و دانانی پارێزگار.\n– بۆچی نیلسۆن ماندێلا، دەتوانێ خەڵاتی توركیا رەتبكاتەوە، لەبەرئەوەی كورد دەكوژن؟\n– بۆچی میر حوسێنی موسەوی، سەرۆك وەزیرانی پێشوتری ئێران، رەتیكردۆتەوە بچێتە سەر گۆڕی ئەتاتورك؟\n– بۆچی مام جەلال، وەكو سەرۆك كۆمار، نەچووە سەر گۆڕی ئەتاتورك؟\n– گوناحە، ئەوانەی لە شەڕو كارەسات نەترساوون، ئێستا، لە كۆنگرەی ئازاد بترسن.\n– گوناحە، ئەوانەی چەندین جار لە مەرگ گەڕاونەتەوە، ئێستا، لەبەر بەرژەوەندی تایبەتی پاساوی بەستنی كۆنگرەی خۆسەپاندنەوە دابتاشن.\n– گوناحە، حزبێك، سەرقافڵەی شەهیدەكانی شیهابی شێخ نوری‌و هاوڕێكانی، عەلی عەسكەری‌و هاوڕێكانی، ئارام‌و هاوڕێكانی، شێخ حسێنی یەزیدی‌و هاوڕێكانی‌و هەزاران شەهیدش كەژاوەی نەمریی بێ.. ئێستا بەدیار ترسی بێناغەو لێبوكی سیاسیەوە، بۆ بەستنی كۆنگرە، دۆش دامابێ!!\n– نوسینی دەستوری مەدەنی هەمیشەیی گەلپەسەند.\n– چەسپاندنی سیستەمی هاوچەرخ بكرێتە سیستەمی پەرلەمانی-دیموكراسی.\n– دادپەروەری، بكرێتە بنچینەی یاساو پەرەپێدانی مەدەنیەت‌و ئازادی‌و سەربەستیەكانی ژن.\n– ریشەكێشكردنی گەندەڵی‌و لێپێچینەوەی یاسایی، لە گەندەڵكار‌و سزادانیان.\n– داڕشتنی سیاسەتی رۆشنبیری بكرێتە سەرچاوەی نەمانی ئەندێشەی توندوتیژی دینی‌و دونیایی.\n– گۆڕینی فەلسەفەی پەروەردە، بەرەو فەلسەفەیەكی مۆدێرنی هاوچەرخی تەواو.\n– چەسپاندنی سیستەمی بانكی‌و گێڕانەوەی متمانە بۆ بەرهەمهێن‌و بەكاربەر، بەشێوەیەك ئاشتەوایی هاوسەنگی كۆمەڵایەتی دەستەبەر بكات.\n– چاودێریكردنی بازاڕو كۆمپانیاكانی كوردستان‌و بێگانە، كە سودیان بۆ ژێرخانی ئابوری بێ.\n– دەستەبەركردنی تەندروستی كۆمەڵ‌و رزگاركردنی سێكتەری تەندروستی لە قاچاخچیەكانی دەرمانی ئێكسپایەر، كە سەرچاوەی نەخۆشیە كوشندەكانن.\n– چەسپاندنی سیستەمی سۆسیال‌و دابینكردنی گوزەرانی هاوڵاتی، لە باشوری كوردستاندا. بەناوچەكانی دەرەوەی سنوری هەرێمیشەوە.\n– خەبات بۆ دادپەروەری چینایەتی-كۆمەڵایەتی، بكرێتە بنچینەی ئەركە سۆسیالیستیەكان.\n– دژایەتی نەریتی باوكسالاری‌و سوربون لەسەر قوڵكردنی خەباتی یەكسانیخوازی.\n– پەروەردەكردنی لاوان بە گیانی مەدەنی‌و رەخساندنی هەلەكانی پێگەیاندن‌و تێگەیاندن.\n– دوژمنایەتی مادەی هۆشبەرو بەرپاكردنی هەڵمەتی فراوانی ریشەكێشكردنی.\n– ژینگەپارێزیی، ئەركێكی چارەنوسسازی هەموو لایەكە، لەپێشەوەیاندا، یەكێتی.\n– گێڕانەوەی ژیانی حزبایەتی‌و پەروەردەی سۆسیال-دیموكرات‌و دژایەتی هەلپەرستی‌و چاودێری چۆنیەتی جێبەجێكردنی بەرنامەو بڕیاری یەكێتی، لە حكومەت‌و لەناو خەڵكدا.\n– پابەندبون بە پەیڕەو و پرۆگرامی یەكێتی، لە لوتكەی ئۆرگانەكانەوە، بۆ پۆلەكان.\n– دانانی رێسای سزا و پاداشت، بۆ كادرو ئەندامانی چالاك‌و كەمتەرخەم.\n– كاراكردنی راگەیاندن، بەپێی رۆژگاری سۆسیال میدیاو شۆڕشی پەیوەندیەكان.\n– بەستنی كۆنگرەی رێكخراوە دیموكراتیەكان‌و سەربەخۆیی كاری (رێكخراو-سەندیكا) لەچوارچێوەی ستراتیژی یەكێتی-دیموكراسیداو كۆتاییهێنان بە سیاسەتی بەرەیی.\n– كردنەوەی دەروازەكان بۆ توانامەندەكان‌و بەبێ راوێژكردن لەگەڵیاندا، لەسەر پرسەكانی، یاسایی، ئابوری، كۆمەڵایەتی‌و ئەكادیمی، هیچ بڕیارێك نەدرێ.\n– (6) ساڵ لە وادەی بەستنی كۆنگرە تێپەڕیوە. پاساوی دواخستن نەما. دەسەڵاتی بەستنیشی لای ئەنجومەنی ناوەندە.\n– گرنگیی وادەی بەستنی كۆنگرەو جێبەجێنەكردنی بڕیارەكانی ئەنجومەنی ناوەند، لەمەودوا، ئۆرگانەكان، دەخاتە ژێر بەرپرسیارێتی مێژووییەوە.\n– كۆنگرە، دووربخرێتەوە لەهەموو جۆرە رێكەوتن‌و بڕیارێكی نادیموكراسی مەترسیدار!\n– هەڵبژاردنی دیموكراسیانەی دیاریكردنی ئەندامانی كۆنگرە، دوور لە تەكەتول.\n– لیژنەكانی هەڵسەنگاندنی پەیڕەو، پرۆگرام، ئابوری، سیاسی‌و حوكمڕانی، پێویستە ئاوێتەیەك بێ لە كادری بەتوانای حزبی‌و توانامەندە خاوەن بڕوانامەكان.\n– لیژنەی باڵای ئامادەكاری كۆنگرە، لەنوێنەرایەتی ئۆرگانە باڵاكانی یەكێتی پێكبێ.\n– داوای دادوەری بێلایەن بۆ سەرپەرشتی كۆنگرە بكرێ‌و رێگەش نەدرێ، هیچ دەزگایەكی تایبەتی لەناو هۆڵی دەنگداندا، چاودێری پرۆسەی دەنگدان بكەن.\n"لایەنەکان چەند ناوێکیان پێشنیازکردووە"\n18:31 یه‌ك شه‌ممه 08 کانونی یەکەم 2019\n22:23 هه‌ینی 06 کانونی یەکەم 2019


گرێ سپی - Mehr News Agency\nکوژرانی دوو منداڵ بەهۆی تەقینەوەی بۆمب لە گرێ سپی\nبە هۆی تەقینەوەی بۆمب لە گوندی خەفیە هەڵکەوتوو لە گرێ سپی سوو منداڵ گیانی خۆیان لەدەست دا.\nتەقینەوەیەک لە گرێ سپی ٥ کوژراوی لێکەوتەوە\nسەرچاوە میدیاییەکان لە ڕوودانی تەقینەوەیەک لە گرێ سپی هەڵکەوتوو لە دەڤەری حەسەکە و کوژرانی ٥ کەس بەو هۆیەوە هەواڵیان دا.\nتورکیا کاروانێکی سەربازی نوێی ڕەوانەی سەرێکانی کرد\nهێزە چەکدارەکانی تورکیا کاروانێکی نوێی سەربازی بریتی لە ٣٠ ئۆتۆمبێل جیهازات و هێزی سەربازیی ناردووەتە سەرێکانی لە پارێزگای حەسەکە.\nتەقینەوەی بۆمب لە گرێ سپی ۹ قوربانی لێکەوتەوە\nلە ئاکامی تەقینەوەی ئۆتۆمبێلێکی بۆمبڕێژ کراو لە گرێ سپی ۴ کەس کوژران و ۵ کەس بریندار بوون.\nتەقینەوەی ئۆتۆمبێل لە گرێ سپی دەیان کوژراو وبرینداری لێکەوتەوە\nکەمێک پێش ئێستا ئۆتۆمبێلێکی بۆمب ڕێژ کراو لە نزیکی سنووری تورکیا و سووریا تەقیەوە و لانی کەم ۶ لەس کوژران.\nسوپای تورکیا بە فڕۆکە بێ فڕۆکەوان هێرشی کردە سەر گوندی قرنفل لە ڕۆژئاوای گرێ سپی و بەهۆیەوە ژمارەیەک کەس بوونە قوربانی.\nتەقینەوەی بۆمب لە گرێ سپی ۴۹ کوژراو و برینداری لێکەوتەوە\nلە ئاکامی تەقینەوەیەکی بەهێز لە گرێ سپی ۲۹ کەس کوژران.


جوان ئەوەشی خستووەتە ڕوو، "ماوەی پێنج ساڵ لە بواری تەندروستیی دەروونی کاری کردووە، پاشان بۆ ماوەی سێ ساڵیش کاری لەسەر پاراستنی منداڵان کردووە، ماوەی چەند ساڵێکیشە لەگەڵ رێکخراوەکانی مافی مرۆڤ کار دەکات، لەوانە لەبارەی کەیسی دەستدرێژیی سێکسی لەکاتی شەڕی داعش".\nژنە کریستیانەکە لە درێژەی ڤیدیۆکەدا باس لەوە دەکات، کە دوو ساڵ لەمەوبەر لەلای دادگای کەنیسە سکاڵای تۆمارکردووە، بەڵام لە دانیشتنی یەکەم قەشەکە نکۆڵی کردووە، لە کاتی دادگاییەکەی ویستویانە لۆمەی بکەن ولێیان پرسیوە ئاخۆ جلوبەرگی لەوکاتەدا چۆن بووە.\nجوان دەڵێت، "قبووڵی ناکەم دادگا پەنجەی تۆمەت بۆ جلوبەرگەکەم رابکێشێت".\nدەشڵێت، لەدوای سەردانی لیژنە هاوبەشەکەی ڤاتیکان، هەردوولا لەسەر ئەوە رێککەوتوون سکاڵاکە "بە نهێنی" بپارێزن، بەڵام قەشەکە دواتر پابەندنەبووە و لەناو عەنکاوە ناسنامەی بڵاوکردووەتەوە، تاوەکو بەوجۆرە گوشاری لەسەر دروست بکات.\nجوان ئۆغەنا ئاماژە بەوەشکردووە، "کەنیسە نایانەوێت پەنجەی تۆمەت ئاراستەی قەشەکە بکە ئەگەر ئەو سکاڵا لە شوێنێکی دیکە بووایە، لەوانە لە ئەوروپا، ئەوا پۆلیس کاری لەسەر سکاڵاکە دەکرد".\nنەخۆشخانەی ڕزگاری هەولێر چیتر بە کۆرۆنا نامێنێت\n2020.12.25 - 20:55


خەرەگۆش - ویکیپیدیا، ئینسایکڵۆپیدیای ئازاد\nXergûş - خرەگوش - Kharah Gush\nپۆتانەکان: 37°53′43.5″N 44°35′43.5″E / 37.895417°N 44.595417°E / 37.895417; 44.595417پۆتانەکان: 37°53′43.5″N 44°35′43.5″E / 37.895417°N 44.595417°E / 37.895417; 44.595417\n١٬٩٢٣ مەتر (٦٬٣٠٩ پێ)\nخەرەگۆش گوندێکە، کەوتووەتە گوندەواری سۆما نشیو، ناوچەی سۆما و برادۆست، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nخەرەگۆش ھاوسنوورە لەگەڵ ئەم گوندانە:\nلە باشوورەوە لەگەڵ گوندی ھۆوەسن.\nلە ڕۆژھەڵاتەوە لەگەڵ گوندی سۆفیان.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (١٠٠٢) کەس و (١٦٣) خێزان بووە.\nوەرگیراو لە «https://ckb.wikipedia.org/w/index.php?title=خەرەگۆش&oldid=910674»


پن كۆد ئاگاداریه‌كان JCC نرخی سه‌وزه و میوه نرخی دراو زێر و خۆراك سه‌ره‌كی دانیشتوان دانیشتوان پارێزگای سلێمانی 2015-09-06 07:45:07 دانیشتووان\nمیستەر ریچ کە ساڵی ١٨٢٠ ھاتۆتە سلێمانی واتا (٢٦) ساڵ پاش دروستکردنی شارەکە , ژمارەی دانیشتوانی بە دە ھەزار کەس خەمڵاندوە دوای ئەوە ئەڵێت: سلێمانی (٢٠٠٠) ماڵی ئیسلام. ١٣٠) ماڵە جولەکە (٩) ماڵی دیانی کلدانی، ٥ ماڵی ئەرمەنی تیا بووە , کۆی ماڵەکان ئەکاتە (٢١٤٤). ئەگەر ھەرماڵێک بە پێنج کەس دابنێین ئەکاتە (١٠٧٢٠) کەس.\nبە گوێرەی ساڵنامەی عوسمانی ساڵی ١٩٠٧ ژمارەی دانیشتوان (٨٠٢٧) موسڵمان و (٣٦٠) نا موسڵمان کە ئەکاتە (٨٩٦٣) کەس.\nسەرچاوەکانی تر لە ساڵی ١٩١٣ دا ژمارەی دانیشتوانی ھەموو ناوچەی سلێمانییان بە (٥١٦٠٠) کەس داناوە کە (٤٨٦٠٠) یان موسڵمان و (٩٠٠) یان دیان و (٢١٠٠)یان جوولەکەن. ژمارەی دانیشتوانی شاری سلێمانیان بە (٢٦٠٠٠) کەس داناوە ، لە وانە (٢٤٨٢٥) کەس موسڵمان و (١٠٠٠) کەس جوولەکە و (١٧٥)دیان.\nلە سەردەمی ئینگلیزدا بە گوێرەی ڕۆژنامە پێشکەوتن ساڵی ١٩٢٠ ژمارەی ناوچەکە بە (٦٢٧٢٢)کەس دائەنێ. دانیشتوانی شاری سلێمانی بە دە ھەزار کەس داناوە.\nساڵی ١٩٢٥-١٩٢٦ سلێمانی خۆی بریتی بووە لە ١٣-١٤ ھەزار کەس. دوای ئەوە لە کاتی حوکمەتی عێراقدا و لە ساڵی ١٩٢٧ وە سەرژمێری دەستی پێکرد: ١٩٢٧- ١٩٣٧- ١٩٤٧- ١٩٥٧- ١٩٦٥ - ١٩٧٦-١٩٨٨\nژمارەی دانیشتوانی شاری سلێمانی لە ساڵی ١٩٤٧ دا بە گوێرەی تۆماری ڕەسمی (٢٣٤٧٥) کەس بووە.\nساڵی ١٩٥٧ بریتی بووە لە (٤٨٨١٢) کەس.\nدانیشتوان لە ساڵی ١٩٩٨\nساڵی ١٩٩٨ شاری سلێمانی بەگوێرەی ساڵنامەی ئەو ساڵە بەم جۆرە بووە :\nژمارەی دانیشتوانی شاری سلێمانی خۆی : (٥٤٨،٧٤٧) کەس .\nژمارەی دانیشتوانی سنووری پارێزگای سلێمانی : (١،١٢٧،٢٢٦) کەس .\nژمارەی خێزان لە ناو شاردا : (١١٠،٣٦٠)\nژمارەی خێزان لە سنووری پارێزگا (٢١٧،٢٢٠ )خێزان .\nژمارەی گەڕەکەکانی شاری سلێمانی : (٥٨)\nلە دوایین ئاماردا ژمارەی دانیشتوانی ئەم پارێزگایە بە (١،٩١٧،٩٣٦) کەس مەزەندە کراوە.


14:44 - 11 بانەمەڕ 2717\nئاژانسی کوردپا: وەرگری خەڵاتی ئاشتی نوبێل لە وتووێژێکدا لەگەڵ کەمپەینی نێونەتەوەیی مافی مرۆڤ ڕایگەیاند: چاوەدێری پەسەند کردنی(نظارت استصوابی) شوورای نیگەهبان بە پێچەوانەی بەڵێنە نێونەتەوەییەکانی ئێران لە بواری مافی مرۆڤ و پێچەوانەی یاسای بنەڕەتی ئێرانە.\nشیرین عێبادی، بە ئاماژەدان بە بەربژێرەکانی سەرکۆماری و بە تایبەتی ڕۆڵی ئیبراهیم رەئیسی لە ئێعدامەکانی ساڵ ٦٧ی هەتاوی و دەستبەسەر کردنی ڕەخنەگەرانی حکوومەت ئێران لە چوار ساڵی دەوڵەتی حەسەن ڕۆحانی، بە توندی ڕەخنەی لەو دوو بەربژێرە گرت.\nئەو چالاکەی مافی مرۆڤ لەو وتووێژەدا ڕایگەیاند: ئیبراهیم رەئیسی کارنامەیەکی ڕەشی لە سەر مافەکانی مرۆڤ هەیە، کاتێک لاوەکان بە هۆی هزرێکی ڕەخنەگرانە لە دژی حکوومەت، ڕەوانەی گۆڕستانەکان دەکرد و تەنانەت ئامادە نەبوو، گۆڕەکانیان نیشانی بنەماڵەکانیان بدات.\nناوبراو هەروەها لە درێژەی ئەو وتووێژەدا ئاماژەی بەئێعدامی زیندانیانی سیاسی ساڵی ٦٧ی هەتاوی لە سەر بڕیاری خومینی کرد و گوتی: ئیبراهیم رەئیسی یەکێک لەو کەسانە بووە کە ئەو حوکمەی بەڕێوە بردووە.\nبەرپرسی کانوونی داکۆکیی لە مافی مرۆڤی ئێران هەروەها پرژایە سەرکارنامەی حەسەن ڕۆحانی و گوتی: بەداخەوە کارنامەی مافی مرۆڤی سەرکۆماری ئێستا لەگەڵ بەربژێرەکانی دیکە، کارنامەیەکی قابیلی قەبووڵ نیە.\nوەرگری خەڵاتی ئاشتی نوبێل دەڵێت: وەزارەتی ئیتلاعات کە یەکێک لە ژێرکۆڵەکەکانی دەوڵەتی حەسەن ڕۆحانییە، هۆکاری دەستبەسەر کردنی زۆرێک لە هەواڵنێران و چالاکانی مەدەنی بووە و حەسەن ڕۆحانیش لەو کارەدا بێدەنگی هەڵبژاردووە.\nناوبراو لە کۆتاییدا ڕاگەیاندووە: بەربژێرەکانی دیکەش کارنامەیەکی باشیان نیە و هەڵبژاردنی ئەو بەربژێرانە لە نێوان خراپ و خراپتر دایە.


سکرتێری گشتی نەتەوە یەکگرتووەکان: نەمانی کاریگەرییەکانی پەتای کۆرۆنا چەندین ساڵی دەوێت\nسکرتێری گشتی نەتەوە یەکگرتووەکان ڕۆژی پێنجشەممە ڕایگەیاند ئەو زیانەی کۆڤید-19 بە جیهانی گەیاندووە تەنها بە ڤاکسینێک چارەسەرنابێت و چەند ساڵی پێ دەچێت ڕەنگە تا دەساڵیش بۆ ئەوەی بتوانرێت بە تەواوەتی کاریگەرییەکانی نەمێنن.\nئەنتۆنیۆ گۆتێرێش لە میانەی دانیشتنێکی تایبەتی ئەنجومەنی گشتیدا گوتی " کاریگەرییە کۆمەڵایەتی و ئابورییەکانی ئەم پەتایە بێشومارن و زیاتریش دەبن."\nڕاپۆرتێکی نەتەوە یەکگرتووەکان کە لە ڕۆژی پێنجشەممە بڵاوبۆوە ئاماژە بەوە دەکات دەشێت لەم ساڵدا بەهۆی ئەم پەتایەوە 32 ملیۆن کەس بەرەو هەژارییەکی زۆر بڕۆن. نەتەوە یەکگرتووەکان هەوڵی دا ئەو هەوڵانە دەستنیشان بکات کە بتوانێت لە ڕێگایانەوە هاوکارییە مرۆییەکان بۆ ملیۆنان کەسی تر زیاد بکات.\nسکرتێری گشتی نەتەوە یەکگرتووەکان بەڵێنی هاوکاری کردنی بەو وڵاتانەش کرد کە پێویستیان پێیەتی.\nنزیکەی 80 سەرۆکی وڵات و حکومەت بەشدارن لەو کۆنفرانسە دوو ڕۆژییەی کە بە ڕێگای ئۆنلاین بەڕێوەدەچێت و بریتیشە لە وتاری زانایان، شارەزایان و سەرۆکانی چەند ڕێکخراوێکی سەر بە نەتەوە یەکگرتووەکان لە ناویاندا بەڕێوەبەری گشتی ڕێکخراوتی تەندروستی جیهانی.\nبە پێی ئامارەکانی نێوەندی لێکۆڵینەوەی کۆرۆنای زانکۆی جۆنس هۆپکنس هەتا ئێستا نزیکەی 1 ملیۆن و نیو کەس بەهۆی ڤایرۆسی کۆرۆنا لە سەرانسەری جیهاندا گیانیان لەدەستداوە لە کۆی 64 ملیۆن و سەش سەد توشبوودا.


لێدوانی بەکارھێنەر:Choxos - ویکیپیدیا، ئینسایکڵۆپیدیای ئازاد\nبەخێرھاتی بۆ ویکیپیدیا Choxos!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەرۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لە سەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٣٠٬٦٢٧ وتار و ١٧٩ بەشداربووی چالاکی ھەیە.\nچالاکWьтуwеж (٢٧ی جۆزەردانی ٢٧١٣) ١٨:٤٠, ١٧ حوزەیران ٢٠١٣ (UTC)\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:Choxos&oldid=282430»\nئەم پەڕەیە دواجار لە ٠٩:١٦ی ٢ی تشرینی یەکەمی ٢٠١٣ نوێ کراوەتەوە.


دژایەتیی هێرشی تورکیا بۆ سەر عەفرین بۆ؟!\nکورد دژ بە چەوساندنەوی گەلەکەی خەبات و تێکۆشانێکی سەرسەختانەی ئەنجام داوە. نزیکەی سەد ساڵە حیزب و لاینی سیاسیی و سەرکردەی جیاوازی بە خۆیەوە بینیەوە لە خەبات و تێکۆشانیدا. هەموو ئەم هێزانە تا دەگاتە ئەمرۆ خەبات و تێکۆشانێکی نەریتییانەیان ئەنجامداوە، بەو واتایەی ئەم خەبات و تێکۆشانانە نەیتوانیوە خواست و ئامانجێکی جیاواز لە هەژموونی پارادایمییەکی سیاسیی و کۆمەڵایەتیی و ئابووریی و فەرهەنگیی نەریتییانە تێپەڕێنێت. جگە لە چەپەکان و کۆمۆنیستەکان هیچ هێزێکی دیکە ئەم پارادیمییە نەریتییە دینیی و ترادیسیۆنییەی تێنەپەڕاندووە، کە ئەفسوس هێزی چەپ و کۆمۆنیست نەیانتوانی بگەنە ئامانج. هەندێک جار ئەگەر هێزێکی سیاسییش ئەم پارادیمییەی تێپەڕاندبێت تەنها تیۆریانەبووە و لە پراکتیکدا گەڕاوەتەوە نێو بۆتەی هەژموونە پارادایمییە نەریتییەکە.\nنزیکەی دەساڵێک دەبێت کە هێزی سیاسیی پەکەکە بە رابەریی عەبدوڵا ئۆجەلان سیاسەت و بیرکردنەوەیەکی جیاواز لەو پارادیمییەی گرتۆتە بەر، ئەم سیاسەت و تێکۆشانە بە تایبەتیی لە ڕۆژئاوا و پەیدەدا بەرجەستەبووە.\nئەم بیرکردنەوە و ئاراستە فەلسەفییە بە تەواوەتی خۆی جیاکردۆتەوە لە بیرکردنەوە و فەلسەفەی تێکۆشان و خەباتی چەند ساڵەی نەریتیی گەلی کورد لە بەشەکانی تری کوردستان کە بە ناوی کوردایەتییەکی نەریتییانە و لەژێر ئەم ناوەدا خەبات و تێکۆشانییان ئەنجام دەدا. کە زۆرێک لە شیکارە سیاسییەکان ئەم کوردایەتیە وا دەخوێننەوە کە هەڵگری بیر و ئەندێشەی عروبە و تورکی ڕەگەزپەرست و فارسی لوتبەرزە، واتە هەڵگری هەمان بیکردنەوەی نەتەوەپەرستیی و فاشیەتی نەتەوەییە، ئەم خوێندنەوەیەش لای بەندە ڕاستەقینەیە.\nبیرکردنەوە و فەلسەفەی خەبات و تێکۆشانی ئێستای پەکەکە و پەیەدە بە ئامانجی دیموکراتیی گەلانە لە ناوچەکەدا. واتە دیموکراتی و پێکەوە ژیانێک کە هەڵگری لێبوردەیی و عەقڵانێتێکە کە هەموو نەتەوە و هەموو گەلانی ناوچەکە پێیی دەگاتە مافی ڕەوای خۆی. ئەم فەلسەفەیە دژی هەموو بیرکردنەوە کۆنەپەرستەکانە کە خوازیاری گەڕانەوەی ژیانن بۆ سەردەمی تاریکستان و ئەنگوستەچاو کە تیادیدا مرۆڤ هیچ نییە جگە لە کۆیەلەیەکی دینیی و حوکمی خوا. ئەم بزووتنەوە کۆنەپەرست و تاریکستانانە بە پێشەنگی و سەرکردایەتی ئاکپارتی و ئەردۆغان بەڕێوە دەچێت، بۆیە هەموو کۆنەپەرستان و ئیخوانەکان و سەلەفیەکان و هەموو گروپە تیرۆریستەکان لە دەوری کۆبوونەتەوە. لە کۆلەکە مەلایەکی کۆنەپەرستەوە تا دەگاتە قەرزاوی و عەلی قەرداخی و حیزبەکانی وەک یەکگرتووی ئیسلامی ڕاستەوخۆ و ناڕاستەوخۆ پشتیوانی لەم هێرشە دڕاندانەی ئەردۆغان دەکەن.\nلەبەرامبەریشدا پێویستە هەموو هێزی گەلی کورد لە هەر چوارپەرچەکەی کوردستاندا، هەموو هێزەکانی چەپ و کۆمۆنیست، هەموو هێزەکانی ئەنارکیستەکان و هەموو لیبراڵەکان چ لە ناوچەکەدا و چ لە وڵاتانی ئەوروپا و ئەمەریکا و ئوسترالیادا بەوپەڕی ڕاشکاوی و بەوپەڕی هێزی خۆیانەوە پشتیوانی لە شەڕڤانانی ڕۆژاڤا بکەن کە بەڕاستی نوێنەری ڕاستەقینەی بەرەی دیموکراتی و ئازادیی و سەرفرازی مرۆڤ و یەکسانییە.


ڕێژیمی ئێران دەرخەرانی ئاماری ڤایرۆسی کۆرۆنا زیندانی دەکات\n18:55 - 7 خاکەلێوه 2720\nڕۆژی پێنجشەممە ٧ی خاکەلێوە، وەزارەتی دەرەوی ئامریکا بە ماڵپەڕی ''واشنتۆن فری بیکین'' ڕاگەیاندووە، ڕێژیمی ئێران لە پێوەندی لەگەڵ ئاماری توشبووان بە ڤایرۆسی کۆرۆنا بە کۆمەڵگای نێودەوڵەتی درۆ دەڵێت و هەر کەسێکی ناڕازی لەم بارەوە دژایەتی بکات، زیندانیی دەکات.\n''مورگان ئۆرتێگاس''، وتەبیژی وەزارەتی دەرەوەی ئامریکا وتوویەتی: "ڕێژیمی ئێران دەیان کەسی بە تۆمەتی بڵاوکردنەوەی ئامار زیندانی کردووە و هەموو نەخۆشخانەکانی لە ئێران ناچار کردووە کە ئاماری درۆ لە تووشبووان و قوربانییانی ئەم نەخۆشییە دەربخەن".\nڕێژیمی ئێران ئیدعای ئەوە دەکات کە ئاماری تووشبووان ٢٩ هەزار و ٤٠٦ کەسە و ئاماری قوربانییانیش ٢٢٣٤ کەسە. بەڵام ئامریکا و چاوەدێرانی دیکە لەسەر ئەو باوەڕەن کە ئاماری زیانەکان زۆر زیاترە.\nڕێژیمی ئێران بە مەبەستی ئاشکرانەبوونی ئاماری ڕاستەقینە، ڕووی لە توندوتیژی کردووە.\nهەروەها، وتەبێژی وەزارەتی دەرەوەی ئامریکا وتوویەتی، ڕێژیمێک کە لە خستنەخوارەوەی فڕۆکەی ئۆکراینی درۆی کرد و هەتا ئێستا ئاماری ناڕازییانێک کە لە مانگی خەزەڵوەردا کوژراون بڵاو نەکردووتەوە، دڵنیاین لە پێوەندی لەگەڵ تووشبووان و قوربانییانی کۆرۆنا هیچ ڕاستییەک ناڵێت.


سلێمانی.. ژمارەیەك نانەواخانەو سەمونخانە سزادران – تۆڕی میدیایی خەڵک\nبەهۆی فرۆشتنی شەش نان یان سەموون بە هەزار دینار\nئەمڕۆ شەممە سزای ژمارەیەك لەسەموونخانە و نانەواخانە درا، بەهۆی فرۆشتنی شەش نان یان سەموون بە هەزار دینار.\nسۆران عەبدولغەفوور سەرۆكی چاودێری بازرگانی سلێمانی (خەڵك)ی ڕاگەیاند، ئەمڕۆ لیژنەكانیان گەڕان و پشكنینیان بۆ نانەواخانە و سەموونخانەكان كرد، هەر كەسێك نرخی گرانكردبێت پسوڵەی سەرپێچییان بۆ نوسیوە.\nئاماژەی بەئەوەشدا، لیژنەكانیان بەردەوامدەبن لەگەڕان و پشكنین ڕێگەنادەن نرخی نان و سەموون گرانبێت.\nباسی لەئەوەشكرد، تاكو نەگەنە ڕێكەوتنێك نابێت هیچ گۆڕانكارییەك لەنرخدا ڕووبدات.\nئەوەشی خستەڕوو، هەوڵەكان بۆ چارەسەری كێشەی نانەواخانە سەموونخانەكان بەردەوامن.\nئەمە لەكاتێكدایە ئەمڕۆ شەممە ژمارەیەك نانەواخانە و سەموونخانە شەش نان یان سەموونیان بەهەزار دینار فرۆشت، ئەمەش بەهۆی پاڵپشتینەكردنی حكومەتی هەرێم بۆ نانەواخانە و سەموونخانەكان.\n٥ نیشانی شڵەژاوی کە ژیانت لێ تاڵ دەکات\nلەهەرێمی كوردستانەوە یەكەم كاروانی عومرەكاران بەرەو سعوودیە بەرێكەوت\nسلێمانی ـ نزار جەزا بۆردی ڕێكخراوە ژینگەییەكانی سلێمانی و هەڵەبجە لەبارەی نەبوونی ئاوی پێویست بۆ پارك و بلوار و باخچەكانی سلێمانی هۆشدارییاندا.…


ریکخراوەی سازمانی ئیسرائیل کورد: ترسناکترین نهێنی هۆکاری وەرگرتنەوەی کەرکوک لە ماڵی بارزانی ئاشکرا ئەبێت!\nترسناکترین نهێنی هۆکاری وەرگرتنەوەی کەرکوک لە ماڵی بارزانی ئاشکرا ئەبێت!\nبۆچی ئەمریکا کەرکوکی لەماڵی بارزانی وەرگرتەوەو دایەنە دەست سوپاو حەشد؟!\nئاشکرابوونی بازرگانی ماڵی مەلا مستەفا بارزانی لەگەڵ داعش؟!\nهۆکاری کوشتنی وەحید کۆڤلی، لەم بەڵگەیەی .\nحەیف لەناو ئەو هەموو خیانەتکاریانەدا، خەڵکی کوردستان تا ئەم ساتە وەختەش بێ ئاگابن؟\nتشکیلات خودگردان فلسطینیان در ادامه قطع روابط، مالیات انتقالی اسرائیل را نپذیرفت - روز چهارشنبه تشکیلات خودگردان فلسطنیان گفت در راستای تلاش به لغو تفاهمات و پایان بخشیدن به هماهنگی با اسرائیل، از این پس درآمد مالیاتی پرداختی اسرائیل را ق...


سەرۆکی نوێی دەزگای دیپلۆماسی ئەمریکا کێیە؟\nYou are at:Home»شیکاری»سەرۆکی نوێی دەزگای دیپلۆماسی ئەمریکا کێیە؟\nBy nuche.net on\t 2018/03/14 شیکاری, گرنگ\nمایک پەمپئۆ، کە رۆژی رابردوو لە لایەن سەرۆکی ئەمریکاوە بۆ پۆستی وەزارەتی دەرەوە دیاری کرا، لە زۆربەی بابەت و پرسە گرنگ و جیهانیەکان لە گەڵ دۆناڵد ترەمپ هاوڕایە و وەک دەگوترێ هاودیدن.\nسەرۆکی دەزگای هەواڵگری ئەمریکا، بە کۆماریخوازێکی توندڕەو هەژمار دەکرێ، وەک چۆن دۆناڵد ترەمپ، بەر لەوەی بێتە ناو کایەی سیاسییەوە، سەرقاڵی کاروباری بازرگانی بووە. بەر لەوەی ببێتە ئەندامی کۆنگرێسی ئەمریکا، سەرۆکی کۆمپانیاییەک بووە، کە لەکاروباری نەوت چالاک بووە.\nمایک پەمپئۆ، بۆ ماوەی سێ خول نوێنەرایەتی ئەیالەتی کانزاسی لە ئەنجومەنی نوێنەرانی ئەمریکا لە ئەستۆ بووە. هەروەها ئەندامی لیژنەی زانیاریەکانی ئەنجومەنی نوێنەران و لیژنەی وزە و بازرگانی ئەم ئەنجومەنە بووە.\nمایکی ٥٤ ساڵە، خوێندنی لە زانکۆی هاروارد تەواو کردووە. دوای ئەوەی لە ٢٠٠٨ باراک ئۆباما بوو بە سەرۆکی ئەمریکا، پەیوەست بوو بە بزووتنەوەی کۆنەپارێزی پارتی. هەروەها ئەندامی ئەنجومەنی نیشتمانی چەک بووە. دوای هێرشە مەرگبارەکانی ئەمریکا، رەخنە و گازندەی زۆری لەم ئەنجومەنە هەبووە و بە توندی هەڵوێستی وەرگرت.\nپەمپئۆ، بژاردەی دۆناڵد ترەمپ بۆ پۆستی وەزارەتی دەرەوە، هەمان ئەو کەسەیە، کە کۆماری ئیسلامی ئێرانی بە داعش شوبهاند و لە سەردەمی دانوستانە ئەتۆمیەکانی ئێڕان و وڵاتانی زلهێزی جیهان، خوازیاری بۆمبارانکردنی دامەزراوە ئەتۆمیەکانی ئێڕان بووە.\nبە گوتەی سیناتۆر گراهام، هیچ کەس وەک پەمپئۆ لە مەترسیەکانی کۆریای باکور و ئێران تێناگات.\nپەمپئۆ، پێشتریش ئێرانی بە رژێمێکی پۆلیسی تاوانبارە وەسف کردووە. رێککەوتنی ئەتۆمی بە کارەساتێکی گەورە ناوبرد و کاتێک پۆستی سەرۆکی دەزگای سی.ئای.ئەی بە دەستەوە گرت، بەڵێنی دا، کە ئەمریکا لە رێککەوتنی ئەتۆمی بکشێتەوە، چونکە پێێ وایە ئەم رێککەوتنە رێگری لە گەیشتنی ئێڕان بە چەکی ئەتۆمی ناکات، سەرباری ئەمەش دەبێتە هەڕەشەیەکی جددیتر بۆ سەر ئیسرائیل.\nساڵی ٢٠١٦، ئێرانی وەک گەورەترین پشتیوانی تیرۆریم لە ئاتسی جیهان وەسف کرد و وەک بۆ خۆی دەڵێت “ئامانجی رژێمی ئێڕان لە ناوبردنی ئەمریکایە”.\nمایک پەمپئۆ لە چاوپێکەوتن و لێدوان و نووسراوەکانی، ئێڕان بە سەرچاوە و هۆکاری سەرەکی ململانێ و قەیرانەکانی رۆژهەڵاتی ناوەڕاست ناودەبات.\nکاتێک، کە رێککەوتنی ئەتۆمی واژۆ کرا، رایگەیاند “ئەم رێککەوتنە دیاری و خەڵاتێکی گەروەی کۆمەڵگای جیهانی بوو بۆ ئێران و رەفتارەکانی. ساڵی ٢٠١٦ بوو، کە بە ئاشكرا گوتی، کۆنگرێسی ئەمریکا دەبێ هەوڵ بۆ گۆڕینی رەفتاری ئێران و دواتر گۆڕینی رژێمەکەی بدات.\nلە ماوەی رابردووشدا نامەیەکی ئاراستەی قاسم سولەیمانی، فەرماندەی سوپای قودسی ئێران کرد و تیایدا هۆشداری دایە ئێران و پێی راگەیاند، کە رێگە نادات بەرژەوەندیەکانی ئەمریکا لە عێراق بکەوێتە بەر هەڕەشەی ئێڕان.\nوەزیری دەرەوەی داهاتووی ئەمریکا، پێشتر جەختی کردۆتەوە، کە سەرانی وڵاتانی ئیسلامی بە ناوی ئیسلامەوە توندوتیژی بەڕێوە دەبەن و ئەوانی وەک هۆکاری هێرشە تیرۆریستیەکان ناوبردووە.\nلە ساڵی ٢٠١٣ لە گوتارێکدا لە ئەنجومەنی نوێنەران، گوتبووی “ئەوان (سەرانی وڵاتانی ئیسلامی) دەبێ بە پشتبەست بە قورئان، جەخت لە سەر ئەوە بکەنەوە، کە کوشت و کوشتاری خەڵکی مەدەنی و بێ تاوان ناڕەوایە”.\nدژی داخستنی زیندانی گوانتانامۆیە، لە ساڵی ٢٠١٣، دوای ئەوەی سەردانی زیندانی گوانتانامۆی کردبوو و لە نزیکەوە ژمارەیەک بەندکراوی بینی، کە مانیان لە خواردن گربوو، گوتبووی “وام هەست کرد زۆریەک لە مانگرتووان کێشیان زیادی کردووە و قەڵەوتر بوونە”.\nیەکێكە لە دژەکانی کۆریای باکور و سەرۆکەکەی و پێێ وابووە، کە دەبێ کار بۆ وەلانانی کیم جۆنگ ئون بکرێت. ئەمە لە کاتێکدایە، کە ریکس تیلرسەن، جەختی کردۆتەوە، کە گۆڕینی رژێمی کۆریای باکور، سیاسەتی واشنتۆن نییە.


ڕەنگەکانی دونیا لە واشنگتۆن کۆبوونەوە – بزاڤی خزمەت\nشانزەهەمین فێستیڤاڵی نێودەوڵەتی زمان و کەلتور(IFLC) کە ئەمساڵ لە واشنگتۆنی پایتەختی ئەمەریکا سازدەکرێت، بەردەوامی بە چالاکیەکانی دەدات.\nفیستیڤاڵەکە لە ناوەندی هونەری هیلتۆنی سەر بە زانکۆی جۆرج ماسوون بەڕێوەدەچێت و، ژمارەیەک کەسایەتی ناوداری ویلایەتی ڤیرجینیا لە دەستپێکی مەراسیمەکەدا ئامادە بوون. ئەنەس کانتەر یاریزانی یاری باسکەی خولی NBA ئەمەریکی سپۆنسەری مەراسیمەکەیە و تێری کریوس ئەکتەری بەناوبانگی ئەمەریکی پێشکەشکاری بەرنامەکانی فێستیڤاڵەکەیە.\n“پێشوازی لەم خوێندکارانە شەرەفێکی گەورەیە”\nباربارا کۆمستۆک ئەندامی کۆنگرێسی ئەمەریکا کە یەکێک بوو لە ئامادەبووانەی فێستیڤاڵەکە، پێشوازیکردنی کاربەدەستانی ویلایەتی ڤیرجینیا لە خوێندکارانی بەشدار لە فێستیڤاڵەکەدا، بە شەرەفێکی گەورە لە قەڵەمدا.\nکۆمستۆک لە بەشێکی قسەکانیدا ئاماژەی بەوەدا کە هاوڵاتیانی ڤیرجینیا لە دانیشتوانی زۆر شوێنی جیاوازی دونیاوە پێکهاتووە و پاشان وتی” زۆر گرنگە بە نیسبەت ئێمەوە میوانداری فێستیڤاڵێکی نێودەوڵەتی بەم شێوەیە بکەین. کۆبوونەوەی ئەم هەموو خوێندکارە بەهرەمەندەی لە شوێنە جیاوازەکانی دونیاوە هاتوون، هەستێکی جیاوازمان پێ دەبەخشێت سەبارەت بە ڕەنگاڵەترکردنی ویلایەتەکەمان”.\n“دەستخۆشی لەو مامۆستایانە دەکەم کە ئەم خوێندکارانەیان پێگەیاندووە”\nپەڕلەمانتارە ئەمەریکیەکە لە بەشێکی تری قسەکانیدا وتی” لە چاوانی خوێندکارانی بەشدار لە فێستیڤاڵەکەدا بە ئاسانی جۆش و خرۆشیان دەبینین. من دەستخۆشی لەو مامۆستایانە دەکەم، کە هونەریان کردۆتە ئامرازێک بۆ کۆکردنەوەی ئەم هەموو خوێندکارە.من دەسخۆشی لە مامۆستا و پێگەیەنەری ئەم خوێندکارانە دەکەم”.\nمارتی نۆحا بەڕێوەبەری ئیداری ناوچەی پرینس ویلیام ،کۆکردنەوەی گەنجان لە چواردەوری چالاکی هونەری و کەلتوری هاوشێوەی IFLC بە نیسبەت داهاتووە بە گرنگ لە قەڵەمدا و پاشان وتی ” بۆ دروستکردنی ئەم ساڵۆنە قەشەنگەی کە ئێستا تێیداین زۆر کۆششمان کرد، بە تایبەتی دروستمان کردووە بۆ ئەوەی مەراسیمی گرنگی وەک ئەوەی ئیستای تێدا بەڕێوەبەرین”.\nنۆحا لە درێژەی قسەکانیدا وتی ” شەرەفێکی گەورەیە بۆ من کە لەگەڵ ئەم منداڵانەی لە هەموو دونیاوە هاتوون لەسەر یەک ستەیج وەستاوم. هیچ هۆکارێکی لەمە جوانتر نەدەبوو کە هەموومان بەهۆیەوە لە یەک شوێندا کۆ ببینەوە. من سوپاسی هەمووتان دەکەم کە ئەم فێستیڤاڵەتان لەم شوێنەدا ساز کرد”.\n“پێویستە دایکان و ساوایانی زیندانیکراو ئازاد بکرێن”\nتێری کریوس پیشکەشکاری بەرنامەکەش کۆبوونەوەی گەنجان و لاوانی لە چواردەوری فێستیڤاڵێکی هونەری و کەلتوری کە تواناکانی خۆیانی لە ڕوی موزیک و هونەرەکانی سەر شانۆوە تێدا پشان بدەن بە گرنگ لەقەڵەمدا و پاشان وتی” ئەم منداڵانە لەم کەشە ئاشتیانەدا زۆر شت لە یەکەوە فێر دەبن”.\nکریوس پێش دەستپێکردنی گۆرانیەکی تایبەت بە دایکان و ساوایانی ناو زیندانەکانی تورکیا وتی ” لە تورکیا هەندێک ژن و منداڵ بە بێ ئەوەی مافی بەرگریکردنیان لە خۆیان پێبدرێت، هەموو مافەکان لێ زەوت کراوە خراونەتە زیندانەکانەوە، دەبێت هەموویان ئازاد بکرێن”.\nکریوس زوو زوو لەسەر تەختەی شانۆ بە پەسنەوە باسی لە چالاکیەکانی خوێندکارانی بەشدار لە فێستیڤاڵەکە دەکرد و دەیوت” دەتوانین شتی باش و خراپیش فێری منداڵان بکەین، لەم پڕۆگرامەدا ئەوە پشان دەدرێت کە چۆنی گەنجەکانمان باش دەبن، بەڕاستی پەروەردەی شیاو بەم جۆرە ئەنجام دەدرێت”.\n“ئەمشەو شەوی وەفایە”\nئەنەس کانتەریش وەک سپۆنسەری فێستیڤاڵەکە سوپاسی هەموو ئامادەبووانی کرد و وتی ” ئەمشەو بە نیسبەت ئێمەوە شەوێکی زۆر گرنگە، سوپاسی هەر هەمووتان دەکەم کە بە هاتنتان ئەم ساڵۆنەتان پڕ کردۆتەوە. ئامادەبوونتان لێرە نیشانەی وەفاداریتانە”.\n“چیرۆکەکانی حەزرەتی یوسف، نیلسۆن ماندێلا، غاندی”\nزیاتر لە ١٠٠ خوێندکار کە لە چواردەوری هەموو دونیاوە هاتبوون، لەسەر تەختەی شانۆ گۆڕانی و هەلپەڕکێی لۆکاڵی وڵاتانی خۆیان پشاندا. دواتر چەند دیمەنێکی شانۆیی پشاندرا کە باس لە ژیاننامەی حەزرەتی یوسف و فڕێدانی بۆ ناو بیرە ئاوە دەکرد لەلایەن براکانیەوە و، هەروەها چەند دیمەنێکی تری شانۆیش کە باسی لە خەباتی ئازادیخوازانەی نیلسۆن ماندێلا و ڕێپێوانی ئاشتیخوازانەی ماهاتما غاندی دەکرد.\nئەم دیمەنە شانۆییانە سەرنجی هەموو ئامادەبووانی بە لای خۆیدا ڕاکێشا.\n“ڕەنگەکانی هەموو دونیا لە کۆنگرێسی ئەمەریکا کۆبوونەوە”\nئەو خوێندکارانەی بە مەبەستی بەشداری لە فێستیڤاڵی نێودەوڵەتی زمان و کەلتور هاتبوونە واشنگتۆنی پایتەختی ئەمەریکا، لە کۆنگرێسی ئەمەریکا، چالاکیەکی تایبەتیان پێشکەش کرد. دوای ئەوەی خوێندکارەکان لە ساڵۆنی کانۆنی کۆنگرێسی ئەمەریکا چالاکی خۆیان پێشکەش کرد، سەردانی ئۆفیسی هەندێک لە پەڕلەمانتارەکانیشیان کرد. خوێندکارەکان لە نزیکەوە گفتوگۆیان لەگەڵ پەڕلەمانتارەکانی ناو کۆنگرێسی ئەمەریکا کرد.\nدانا ڕۆچراباچەر پەڕلەمانتار لەسەر بازنەی کالیفۆرنیا، لە نزیکەوە قسەی لەگەڵ یەکە بە یەکەی خوێندکارەکان کرد. ناوبراو لەگەڵ خوێندکارەکاندا باسی ئەوەی کرد کە کاتێک منداڵان لەم سەردەمەدا پێ دەنێنە تەمەنی ٢٠ ساڵیەوە، دەتوانن ببنە خاوەنی چ تەکنەلۆژیایەکی گەورە. ڕۆچراباچەر باسی لەوە کرد کە تەکنەلۆژیا زۆر ئاسانکاری بۆ ژیانی مرۆڤەکان کردووە و گەنجان دەتوانن بەکاری بهێنن بۆ دروستکردنی دۆستایەتی لەگەڵ یەکتری. ڕۆچراباچەر کە وێنەی لەگەڵ هەموو منداڵە بەشداربووەکان گرت، باسی لە یادەوەریەکانی خۆی کرد لەگەڵ وڵاتی هەریەک لە منداڵە بەشداربووەکان.\n484 جار بینراوە 3 جار ئەمرۆ بینراوە\nهەواڵەکانی ئەمڕۆ شەممە 2018.4.21


ئامەد.. چەند دایکێک لەبەردەم بارەگای هەدەپە ناڕەزاییان دژی ڕفاندنی منداڵەکانیان دەربڕی – ئیسلامی\nسه‌ره‌تا/ جیهانی ئیسلامی/ئامەد.. چەند دایکێک لەبەردەم بارەگای هەدەپە ناڕەزاییان دژی ڕفاندنی منداڵەکانیان دەربڕی\nئامەد.. چەند دایکێک لەبەردەم بارەگای هەدەپە ناڕەزاییان دژی ڕفاندنی منداڵەکانیان دەربڕی\nناڕەزایەتی کەسوکاری ئەو منداڵانەی بۆ شاخ رفێنراون لەبەردەم بارەگای هەدەپە لە دیاربەکر (ئامەد) بەردەوامی هەیە.\nهەریەک لە فەوزیە چەتین کایا، رەمزیە ئاککۆیون و ئایشەگول بیچەر کە ئاماژە بەوە دەکەن منداڵەکانیان لە لایەن هەدەپەوە بەرەو شاخ رفێنراون، لەبەردەم بارەگای هەدەپە بەردەوامن لە دەربرینی ناڕەزایەتییەکانیان ئەویش بە دانیشتن لە بەردەم بارەگای ئەو پارتە، کەسانی نزیکیشیان پشتگیرییان دەکەن.\nئایسەل بۆزکورت کە کەسوکاری س.چەتین کایای ١٧ ساڵە و ئاماژە بەوە دەکرێت بەرەو شاخ رفێندراوە لە لێدوانێکدا بۆ رۆژنامەنووسان ئاماژە بەوە دەکات کە ئەو خوازیارە س.چەتین کایا رادەست بکرێتەوە بە کەسوکارەکەی بۆ ئەو مەبەستە پشتگیری لەو جۆرە ناڕەزایەتییە دەکات.\nبۆزکورت باس لەوە دەکات کە هەتاکو ئەنجامێکیان دەست دەکەوێت بەردەوام دەبن لە ناڕەزایەتییەکانیان و دەڵێت، “دەمانەوێت تەرمی منداڵان لە پزیشکی دادوەریی بهێننەوە و باوەش بکەین بە کێلەکانیاندا. بۆیە بەردەوام دەبین لە ناڕەزایەتی دانیشتین”.\nبۆزکورت دەڵێت “با چیتر خێزانەکانی تر بێ دەنگ نەبن و منداڵەکانیان نەکەنە قوربانی کەسانی تر، مەبنە مەقاشی دەستی کەسانی تر. جەرگمان دەسووتێت، خێزانێکین دڵمان سووتاوە. بێگومان کە ئێمە دێین. چونکە هەدەپە منداڵەکەیان بردووین. کوڕەمامەکەم ئەندامی باڵی گەنجانی پارتەکەبوو. ئەو کوڕە هەموو رۆژێک لە خۆپیشاندان بوو، بۆیە ئەوان بردوویانە مامم خۆی کەسێکی بێ ئیش و کارە. وایدەزانی منداڵەکەی بۆ کارکردن چۆتە دیاربەکر بەمیوانی، بەڵام منداڵەکە شەو و رۆژ لێرەبوو لەنێو پارتەکەدابوو”.\nبۆزکورت ئاماژەی بەوەدا کە هۆشداری داوەتە کوڕە مامەکەی ئەو کاتەی بەشداری کردووە لە خۆپیشاندانە بێ مۆڵەتەکانی هەدەپە دوای لابردنی سەرۆک شارەوانییەکان و گوتی:\n“لێرە هەموو کەسێک ئەوی دەناسی بەڵام وەها خۆیان نیشان دەدەن کە نایناسن، کاتێک کوڕە دەنێرنە چالاکییەکان دەیناسن، بەڵام کە بێ سەروشوێن دەبێت ئینجا نایناسن؟ ئەوەی بەلای ئێمەوە قورسە ئەمەیە. بە ئێمە دەڵێن بۆ هاوار دەکەن و ناڕەزایەتی لە شێوەی دانیشتن ئەنجام دەدەن”.\nئەمە دوای ئەوە دێت کە رۆژی رابردوو دایکێک كه بەناوی فەوزیە چ. لە دیاربەکر ئاماژە بەوە دەکات کوڕە ١٧ ساڵانەکەی بەناوی س. چ بۆ شاخ رفێنراوە و دەستیکردووە بە ناڕەزایەتی دەربڕین بەشێوەی دانیشتن لەبەردەم بارەگایەکی هەدەپەدا و سێ خێزانی دیكه پشتگیریی دەکەن.\nفەوزیە لەگەڵ هاوسەرەکەی بەناوی عومەر و چوار منداڵیدا هاتنە بارەگای لقی باغڵار-ی هەدەپە و لەبەردەم بیناکەدا ناڕەزاییەتی خۆیان لە شێوەی دانیشتن دەستپێکرد.\nدواتر باوکێکی دیكه بەناوی عومەر ئاماژەی بەوەدا منداڵەکانی لە لایەن رێکخراوی تیرۆریستیی پەکەکەوە رفێنراون و لەگەڵ ژنێكی دیكه بەناوی رەمزیە هاتنە بەردەم بیناکە و پاڵپشتی خۆیان بۆ فەوزیە دووپاتکردەوە.\nلەدوای ئەمانە دایکێک بەناوی ئایشەگول ب. کە رۆڵه‌یه‌كی ١٧ ساڵانی ١١ مانگ لەمەوبەر رفێنرابوو، چووە نێو ریزی ناڕەزایەتییەکەوە.\nدایکە هاجیرە بوویە نموونە\nدایکە هاجیرە ئاکار لە دیاربەکر لە ٢٢ی ئابدا لەبەردەم بارەگای هەدەپە لە دیاربەکر، دەستی دایە ناڕەزایەتی لە شێوەی دانیشتن بە پاساوی ئەوەی ئەندامانی هەدەپە کوڕەکەیان بەناوی مەهمەت ئاکار رفاندووە. لەدوای ئەم ناڕەزایەتییەوە ناوبراو لە ٢٤ی ئابدا بە کوڕەکەی شاد بوویەوە و بەمەیش بوویە نموونەیەک بۆ ئەو دایکانەی دیكه کە کوڕەکانیان بۆ شاخ رفێندراون.\nهەڵبژاردنی شارەوانییەکانی تورکیا بە بەشداریی زیاتر لە ٥٧ ملیۆن دەنگدەر بەڕێوەدەچێت\nدکتۆر کەریم قەرەچەتانی لەبارەی فێستیڤاڵی ڕەنگەکان چی دەڵێت؟


پەرلەمانی عێراق لەسەر وەرگرتنی قەرز كۆدەبێتەوە\n2020-11-07 [07:43 AM]\nئەمڕۆ شەممە پەرلەمانی عێراق کۆدەبێتەوە و خوێندنەوەی دووەم بۆ پرۆژەیاسای پڕکردنەوەی کورتهێنانی دارایی دەكات، ئەگەر پرۆژەیاساکە تێنەپەڕێنرێت، حکومەت ناتوانێت مووچەی مانگەکانی داهاتوو بدات.\nتەوەرێكی دیکەی دانیشتنەکەی پەرلەمان بۆ دەنگدانە لەسەر پرۆژەیاسای پەسندکردنی رێککەوتنی هاوکاریی نێوان عێراق و کۆریای باشوور، دەنگدان لەسەر پرۆژەیاسای چوونی عێراق بۆ نێو پرۆتۆکۆلی دووەمی رێککەوتنی لاهای ساڵی 1954 تایبەت بە پاراستنی کەلوپەلی رۆشنبیریی لە کاتی ململانێی چەکداریی.\nهەر بەپێی کارنامەی دانیشتنەکەی ئەمڕۆ خوێندنەوەی یەکەم بۆ پرۆژە پێشنیازی یاسای دووبارە گەڕانەوەی ئەو زەوییانەی کە لە بڕیاری ئەنجوومەنی سەرکردایەتی هەڵوەشاوە هاتووە بە ژمارەکانی (489) و (917)ی ساڵی 1981 دەکرێت.\nپێشتر وەزارەتی دارایی عێراق راگەیێندراوێکی لەبارەی دابەشکردنی مووچەی مانگی تشرینی یەکەم بڵاوکردەوە و رایگەیاند "داهاتی نەوت ناتوانێت خەرجییەکانی حکومەت دابین بکات و ئێستا داهاتی عێراق بۆ 50% کەمبووەتەوە و ئەم دۆخەش تاوەکو ماوەیەکی دیکە بەردەوام دەبێت".\nلە راگەیێندراوەکەی وەزارەتی دارایی عێراقدا ئەوەش هاتووە: "بۆ مانگەکانی کۆتایی ئەمساڵ بژارەی قەرزکردن بە گونجاوترین بژاردە دەزانین و بژاردەکانی دیکەی وەک زیادکردنی داهاتی خاڵە سنوورییەکان و باج و رێکارەکانی دیکە چارەسەرن، بەڵام بۆ ئایندە نەوەکو بۆ دۆخی ئێستای عێراق".\nپێشتریش، عەلی عەللاوی، وەزیری دارایی عێراق، رایگەیاند: حکومەت داوای رەزامەندیی پەرلەمانی کردووە بۆ وەرگرتنی 41 تریلیۆن دینار قەرز لە ناوخۆ، ئەو بڕە قەرزەش بەشی پێدانی مووچە و خەرجییەکانی ئەمساڵ و دوو مانگی سەرەتای ساڵی 2021 دەکات.\nحکومەتی عێراق مانگانە بۆ پێدانی مووچە و دەرماڵەکان پێویستی بە 7 تریلۆن دینارە، ئەویش لەکاتێکدا داهاتی نەوتی عێراق بۆ مانگی تشرینی یەکەم 3 ملیار و 430 ملیۆن دۆلار بووە. چاوەڕواندەکرێت دوای پەسندکردنی پرۆژەیاساکە لە پەرلەمان، حکومەت دەست بە دابەشکردنی مووچە بکات.


پیرانشار له ریوایه‌تی قه‌ندیل دا - زمزیران <\nپیرانشار له ریوایه‌تی قه‌ندیل دا\nماموستا عمر امام\nپیرانشار له ریوایه‌تی قه‌ندیلدا\nپیرانشار ئه‌گه‌رچی شاره‌کی ساوایه و ته‌مه‌نێکی ئه‌وتۆی نییه هه‌تا ئامبازی زه‌ینی مێژوونووسان بێ و ده‌لاقه‌یه‌ک بۆخۆ ته‌رخان کا، به‌ڵام هه‌ر له کۆنه‌وه به پێی شوێنه‌وارگه‌لێکی که‌ونارا که له‌و ناوه‌دا هه‌ن. ده‌رده‌که‌وێ که به درێژایی مێژوو شوێنی نیشته‌جێ و حه‌و‌انه‌وه‌ی کۆمه‌له خه‌ڵکێک بوه که سه‌رقاڵی ئاژه‌ڵداری وکۆچه‌ری بوونه. چونکه ناوچه‌یه‌کی بژوێن سه‌رسه‌وزه و که‌شوهه‌وایه‌کی مه‌یله‌و کوێستانی هه‌یه و گه‌لێک سازگار و دڵڕفێنه. به کوێستانی ده باسه‌فا ته‌نراوه، له هه‌موو لایه‌که‌وه ئاوی گوارا و که‌لله‌ته‌زێن هه‌ڵده‌ڕژێته پێده‌شته‌کان و به گیاوگۆڵ وگوڵ ده‌خه‌مڵێن، که‌روێشکه‌ی نه‌رمه گیای به‌هاران، وێنای به‌هه‌شتێکت به نیشان ده‌دا هه‌ر مه‌پرسه.!! ده‌شتێکی سه‌ر سه‌وز و رازاوه به ئارخه‌یانی سه‌ری وه‌دامێنی قه‌ندیل کردوه و بۆی راکشاوه. کوێستانه‌کانیش به حوڕمه‌ته‌وه له به‌رده‌م باره‌گای قه‌ندیل له کڕنۆشدان. قه‌ندیل ئه‌وه به شکۆی هه‌میشه‌یی، پته‌وقایم هه‌ر ده‌ڵیی سه‌رگوره‌شته‌ی خۆی به گوێچکه‌یان‌دا ده‌چرپێنێ. بۆی ده‌شته‌وه بنه‌بانی مێژوو به هه‌زاران ساڵ به‌ر له ئێستا هه‌ر له زه‌رده‌شته‌وه هه‌تا ئیسلام، به شێنه‌یی و له‌سه‌رخۆ په‌رده له سه‌ر هه‌موو راستییه‌کان هه‌ڵده‌داته‌وه. کاره‌سات له دوای کاره‌سات، ئازار، مه‌ینه‌تی، رۆژڕه‌شی، باوبوران، تۆفان و به‌ند، زستانی ده‌سه‌خڵه‌تی، رێبه‌ندان و به‌فرانبار، که‌ڕه‌سیسه‌و وێشوومه، قورسایی چنگی هه‌ڵۆی تیژباڵ له سه‌ر لاشانی، ئه‌شته‌قیانی له بیر ناچنه‌وه. ده‌شێ بڵێین به‌ر له مێژوو، داره‌داره‌ی به مێژوو کردوه. له یه‌ک نیگادا ناوچه‌ی پیرانشار به هۆی کوێستانی ده‌هه‌زاربه‌هه‌زار و هه‌ڵکه‌وتن له سه‌ر سنوور، خاوه‌ن تایبه‌تمه‌ندیه‌که ره‌نگبێ به سووکه ئاوڕێک پێناسه‌ییکی پڕ به پێستی نه‌کرێ، هه‌ر وا خێرا ئاوڕێک وه‌وناوه ده‌ده‌ینه‌وه، ده‌نا زه‌مه‌نێکی به پێزی ده‌وێ هه‌تا ده‌چیه‌وه ده‌م ئاوردانی مزگه‌وت و وتاری مینبه‌ر و زه‌نازه‌نای دیوه‌خان و شانشنی ماڵان، ئه‌و ده‌مانه‌ی که به ده‌نگی بلوێر و گۆرانی و حه‌یران و حیکایه‌تی به سۆز گوێگر شاگه‌شکه ده‌بوو. له ههمبه‌ر پیره‌پیاوی به گفت‌ولفت و شیرن‌وێژ، مرۆڤ سه‌رسام و حه‌یران ده‌بوو. به‌ڵام به‌داخه‌وه گه‌لێک که‌سایه‌تی هه‌ڵکه‌وته‌ی ئه‌م ناوه به‌ر خه‌زانی رۆژگار که‌وتوون و ناو ناوبانگیشیان سه‌ری ناوه‌ته‌وه، بۆ هه‌تاهه‌تایه له چاخی بێده‌نگیدا لێیخه‌وتوون. ته‌نیا هێندێک نه‌بێ که ئه‌ویش مه‌ودایه‌کی زۆریان له مێژوو نه‌بڕیوه، یان ئێستاش له په‌له‌قاژه‌ی ژین دانه. به پۆلین به‌ندی که‌سایه‌تیه‌کان ئاماژه به هێنده‌کیان ده‌که‌ین، ئه‌گه‌ر ئه‌و بڕه زانیاریه ئاریکارمان بێت. هه‌ر وه‌ها ئه‌وانه‌ی له بیر کرابن ره‌نگه تاوانی یاده‌وه‌ره‌ی مێژوویی بێ که ده‌هانامان نه‌هاتووه، پێویسته ئاماژه به‌و راستییه بکه‌ین به هیچ جۆرێک به ته‌مای پێشێلکردنی مافی ئه‌شته‌قه که‌سایه‌تیان نین که رۆژێک له رۆژان له پێناو به‌رژه‌وه‌ندیه‌کانی نه‌ته‌وه‌یی و کۆمه‌ڵگاکه‌یدا قۆڵی هیممه‌تیان هه‌ڵماڵیبێ، له هه‌ر قاوغ و قه‌واره‌یه‌کدا خزمه‌تی کردبێ. به‌شێک له‌و که‌سایه‌تیانه که له روویی ئایینیه‌وه پسپۆر و ده‌گمه‌نی سه‌رده‌م بوونه، له فێرگه‌ئاینیه‌کان په‌روازه‌ی دنیای هه‌رمان بوونه. چونکه ناوه‌ندی زانستی له کوردستان ته‌نیا فێرگه‌ی ئایینی بوه که له گه‌ڵ مێژوویی ئیسلامه‌وه هاتووته ئاراوه.  ئه‌و کاته‌ی  ئایینی پیرۆزی ئیسلام که مێژوویه‌که‌ی ده‌گه‌ڕێته‌وه بۆ ساڵی 640ی زایینی دابه‌زیه لێواری کوردستان، هه‌ر له‌و سه‌رده‌مانیه‌وه تا ئێستا کوردان هه‌ر وه‌ک له بواری خواناسی هه‌وڵیان داوه، له مه‌ڕ زانست و بواره‌کانی‌تری گه‌شه سندن به‌و په‌ڕی تواناو لێهاتوویه‌وه باشترین که‌سایه‌تیان لێهه‌ڵکه‌وتوون. به‌داخه‌وه زۆربه‌یان به‌رهه‌می زانستیان ته‌نیا به زمانی عه‌ره‌بی و فارسی و... بوه، ئاوڕێکیان له‌و نه‌ته‌وه هه‌ژار و کڵۆڵه نه‌داوه‌ته‌وه هه‌تا تۆزێک کلتووری کوردی ببووژێننه‌وه. هه‌ر وه‌ک هه‌ژار موکوریانی ده‌ڵێ( ئه‌گه‌ر تۆزێک به وردی و پشووی درێژی، کتێبه مێژووییه‌کانی چارده چه‌رخی ئسلامه‌تی بپشکنین و وه‌خوێنین. نووسه‌ران و به هۆنه‌ران، وێژه‌وانان و هۆزانان... ئه‌وانه‌ی که زۆر خزمه‌تیان به دینی ئیسلام کردوه و له ناو هه‌موو موسوڵمانان ناوناوبانگیان کردوه، له به‌رچاوانیان رابنێین، سرنج بده‌ین که هه‌ریه‌ک له‌و موسوڵمانه زانایانه به بنیچه له کام گه‌ل بوون و له کام نیشتمان گووراون. ئه‌وسا بۆمان ده‌رده‌که‌وێ، که به‌شی کورد له‌م ناوه‌دا هه‌تا چه‌نده و چه‌ندی ده‌سته‌چیله‌ی زانست، خستۆته سه‌ر ئه‌و گڕوبڵێسه پاک و پیرۆزه‌ی ئیسلامه‌تی. بڕوانییه هه‌ر کتێبخانه‌یه‌ک سه‌تان کتێب ده‌رباره‌ی ئیسلامه‌تیه‌وه، له نووسه‌رانی کورده‌وه دێته به‌رچاو، به عاره‌بی، به‌فارسی و تورکی نووسراون وخاوه‌نه‌کانیان کورد بوون و هه‌ر نه‌شیان فه‌رموه کوردین) ئه‌گه‌رچی له کوردستان له هه‌ر به‌ستێنێک سرنج بده‌ین که‌سایه‌تین فره‌زۆرن له ئه‌ژمار به‌ده‌رن. ناوچه‌ی پیرانشار له پێوه‌ندی له گه‌ڵ ئاراسته‌کردنی هێندێک که‌سایه‌تی به خۆشیه‌وه وه‌جاخکوێر نه‌بوه.\n1- سه‌ره‌تا له رۆچنه‌ی ئایینه‌وه ئاماژه به به‌شێکیان ده‌که‌ین که سه‌رتۆپی ئه‌و ناوه‌بوونه. وه‌ک: مه‌لای که‌رمه‌نداری که ئێستاش له به‌شی مه‌نگوڕایه‌تی وه‌کوو قدیسه‌یه‌ک سوێندی پێده‌خۆن. ماموستا عه‌بدوڵای شامخی ده‌رس‌وێژ و مه‌لای شیناوێ. ماموستا ساڵحی موده‌ریسی ده‌رس‌وێژ و مه‌لای په‌سوێ لاجان. ماموستا مه‌لا ئه‌حمه‌دی پورعوسمان ده‌رس‌وێژ و مه‌لای گوندی گردکسپیان. ماموستا حه‌سه‌ن ده‌رس‌وێژ و مه‌لای جه‌ڵدیان. ماموستا حه‌سه‌نی ده‌رس‌وێژ و مه‌لای که‌وپه‌ڕ. ماموستامه‌لا عوسمانی ئابام ده‌رس‌وێژ و مه‌لای ئاوایی کاسه‌که‌ران. ماموستا مه‌لا عه‌لی محه‌سیلی ده‌رس‌وێژ و مه‌لای دربکه‌ی. ماموستا مه‌لا ئه‌حمه‌دی سه‌لیمی ناسراو به دۆنه‌خۆر که سه‌رده‌مانێک ده‌رس‌وێژ و وتاربێژی شاری پیرانشار بووه، خاوه‌نی ده‌نگێکی به‌سۆز خۆش بوو، چه‌ندین نه‌واری تومارکراوی ئایینی بۆ به‌یادگار جێ‌هێشتووین ئایستاش خه‌ڵک به حورمه‌ته‌وه باسی لێده‌که‌ن. سه‌رجه‌می ئه‌وانه له پله‌یه‌کی به‌رزی زانستی دابوونه. به‌هره‌یه‌کی به‌رچاویان بۆ کۆمه‌ڵگا هه‌بوه. به پاکی ژیاون و سه‌ریان ناوه‌ته‌وه. هه‌روه‌ها ئه‌وانه‌ی که ئێستا هه‌ن. وه‌ک ماموستا مه‌لا محممه‌دی بداغی خاوه‌ن به‌هره‌یه‌کی زۆر بوه، ئیستاش به دامه‌زراندنی بنکه‌یه‌کی زانستی به ناوی فێرگه‌ی سه‌لاحه‌دینی ئه‌ییووبی خزمه‌تێکی به‌رچاوی به ئایینی پیرۆزی ئه‌سلام کردوه، ماموستا مه‌لا سه‌ید نووره‌ی واژی وتار بێژی مزگه‌وتی په‌سوێ، ماموستا مه‌لا مه‌حممه‌د عه‌زیزی وتابێژی مزگه‌وتی قودسی پیرانشار. ماموستا مه‌لا عه‌و‌ڵای سورخابی. ماموستا مه‌لا سلێمان روحانی وتاربێژی ئاوایی شیناوێ، چه‌ند کتێبی نووسیون. وه‌ک چرای میحراب، شه‌رحی فه‌رائیز و... شێخ سه‌ید ته‌های گه‌زگه‌سی پیران که ئێستا له شاری ورمێ ته‌کیه‌و خانه‌قای هه‌یه. له‌و ئاسته‌دا گه‌لێک که‌سایه‌تی ترێش هه‌بوونه به‌داخه‌وه لێان بێ ئاگاین.\n2- له به‌ستێنی فه‌رهه‌نگی و هونه‌ری‌دا که‌سایه‌تی وه‌ک ماموستا ره‌حمانی فاتیحی مه‌لای ئاوایی گردئاشه‌وان، شاعیرێکی ناسک خه‌یاڵ و هه‌ست بزوێن، دیوانه شێعرێکی له پاش جێماوه به‌داخه‌وه هێشتا چاپ نه‌کراوه. ماموستا مه‌حممه‌دی زوودی مه‌لا پێشووی ئاوایی قه‌بری وسێن، ناوبراو شاعیر و وه‌رگێر به‌داخه‌وه دیوانی شێعر و چه‌ند کتێبی وه‌رگێراو له فارسیه‌وه به‌ر له چاپ بوون فه‌وتاون. ته‌نیا کتێبی مێشداری ماوه که ئه‌ویش چاپ و بڵاوکراوه‌ته‌وه. بیجگه‌له له کاری ئایینی و نووسین له: به‌ننایی، نه‌ججاری، مێشداری، وه‌رزێری، مه‌ڕداری، رادیۆسازی، سه‌عات‌سازی و ته‌نه‌که‌سازیدا پسپۆر و شاره‌زایه. ماموستا عه‌وبدوڵڵای ئه‌فزاری نا بیناو رووناک‌دڵ کۆمه‌ڵه شعرێکی لێ به یادگار ماوه که هێشتا چاپ نه‌کراوه؛ سلێمان دڵسۆز دانیشتووی پیرانشار له حه‌وزه‌ی چیڕۆکنووسی و وه‌رگێڕاندا نووسه‌رێکی قه‌ڵه‌م به بڕشت و کارایه. تائێستا چهندین کتێبی وهرگێڕاونهته سهر زمانی کوردی وهک: چیڕۆکی شیرن بۆمنداڵانی خوێن شیرن، رۆژێک له تهمهنی ئیڤاندنیسۆڤیچ، دیکتاتۆڕ چۆن دروست ده‌بن، 25 کاتژمێر ، گاندی ستالین، خه‌ڵکی هه‌موو برای یه‌کن، لهژێر چاپ دایه، (جهنگ و صلح) ئاماده‌ی چاپه.\n3- له بواری هونه‌ری ده‌نگ‌خۆشی گۆرانی و حه‌یران‌دا خاوه‌نی کۆمه‌ڵێک که‌سایه‌تین وه‌ک: ره‌سووی نادری سۆغالوێ، ئیسفه‌ندیار تحالوف، ته‌ها ره‌سولیان، فه‌تاحی سه‌بزه‌واری، وه‌ستا برایمی کۆنه‌خانێ، عه‌زیزی که‌ریمه سووری، ره‌سوولی کاخدری ترکه‌ش، عه‌وڵا و بایزی قه‌بری وسێنی، عه‌وڵای برایم ئه‌ستی قه‌مته‌رێ، عه‌وڵای مه‌ولوودی زه‌ویه‌قوڕێ، مه‌حموودی کوێخای به‌دراوێ، ئه‌بووبه‌کری عه‌بدوڵا نه‌ژاد گه‌رگوول، سه‌رجه‌می ئه‌وانه که‌سانێک بوونه که به ده‌نگی به سۆزیان رازێنه‌ره‌وه‌ی کۆڕه ودانیشتنه‌کان بوونه.\n4- له شمشاڵ‌ژه‌نی‌دا مه‌لا مه‌حموودی ئیقتدار، ئاواره له‌یلان، حسوێن ره‌حمانی و عه‌لی مرادی گه‌زگه‌سکی مه‌نگوڕان، حه‌مه‌دی حاجی حه‌سه‌نی خڕێ‌ئاغه‌ڵان، مه‌حه‌ممه‌د بێهووده پیرانشار،\n5- له هونه‌ری موسیقیدا یوسف ئهحمه‌دی، لوقمان داوردان.\n6- ئه‌و که‌ڵه پیاوانه‌ی که له مێژوودا پێناسه‌یه‌کی تایبه‌ت به خۆیان هه‌یه وه‌ک هه‌مزه ئاغای منگور هه‌ڵکه‌وته‌یه‌کی نێو به ده‌ره‌وه‌ی سه‌رده‌می خۆی بوه. هه‌روه‌ها ئه‌و که‌سایه‌تیانه‌ی که به دژی ده‌سه‌ڵاتی پاشایه‌تی راپه‌ڕیون و سه‌رده‌مانێک له ئاست ملهوڕی پاشایه‌تی‌دا ملیان نه‌داوه ته‌نانه‌ت له‌م رێگه‌یه‌دا گیانیان به‌خشیوه، بوونه‌ته نموونه‌ی بوێری وبه‌رخودان، وه‌ک: مراد شیریژ که مرۆیه‌کی وره‌به‌رزی نه‌ترس بوو، عه‌وڵای مه‌لاعوسمانی بادین‌ئاوێ، عه‌لی گوێڕه‌ش، ساڵح لاجانی، قادر ره‌حمه‌تی و گه‌لێکی‌تر.\n7- له رووی کۆمه‌ڵایه‌تیشه‌وه وه‌ک: کاک مه‌حموودی زه‌رگه‌ته‌نی، مام قه‌ره‌نی بادیناوێ و کاخدری میشه‌دێ.\n8- هه‌ر وه‌ها له‌رووی پیشییه‌وه (صنعت)ی سه‌ید برایمی کولیچی که ئێستا له پیرانشار خاوه‌ن کارگایه‌کی مه‌کینه سازی وه‌رزێریه، وه‌ک: به‌ر‌هه‌مهێنانی دڕ‌اسه وکومباین و... ناوبراو خاوه‌ن به‌هره‌یه‌کی زۆره و خزمه‌تێکی به‌رچاوی به کۆی وه‌رزێران کردوه و ئیستانداردی جیهانی پێدراوه. له کۆتاییدا پێویسته بگوترێ لێکۆڵینه‌وه‌یه‌کی چڕوپڕ له‌و ئاسته‌دا هه‌و‌ڵێکی بێوچانی ده‌وێ که ره‌نگه له‌م وتاره‌دا زۆر که‌سایه‌تی‌ترمان له بیر چووبن.داوای چاوپۆشیان لێده‌که‌ین.\n[ دوشنبه ۳۱ تیر ۱۳٩٢ ] [ ۳:۱٤ ب.ظ ] [ محمد فاضل شوکتی ]


کاردانه‌وه‌ی کشانه‌وه‌ی هێزه‌کانی ئه‌مه‌ریکا له عێراق\nسه‌رۆکی وڵاته یه‌کگرتووه‌کانی ئه‌مه‌ریکا براک ئۆباما له ڕۆژی هه‌ینی ڕایگه‌یاند هه‌تا کۆتایی ئه‌مسـاڵ هه‌موو هێزه‌کانی وڵاته‌که‌ی له عێراقدا ده‌کشێنه‌وه.\nئه‌م بڕیاره‌ی سه‌رۆکی ئه‌مه‌ریکا کۆمه‌ڵێک کاردانه‌وه‌ی جۆراو جۆری به‌دووای خۆیدا هێناوه. په‌یامنێری به‌شی کوردی ده‌نگی ئه‌مه‌ریکا له به‌غدا ڕاوبۆچوونی هه‌ر سێ فراکسیۆنی سه‌ره‌کی په‌رله‌مانی عێراقی (لیستی ئه‌لعراقییه، هاوپه‌یمانی نیشتیمانی و هاوپه‌یمانی کوردستانی) له‌م باره‌یه‌وه وه‌رگرتووه.\nهاوکات په‌یامنێری به‌شی کوردی ده‌نگی ئه‌مه‌ریکا له که‌رکوک ڕاوبۆچوونی دانیشتوانی شاره‌که‌ی له‌و باره‌یه‌وه وه‌رگرتووه. که نیگه‌رانی نیشان ده‌ده‌ن و ده‌ڵێن له ئێستادا ئه‌م بڕیاره هه‌ڵه بووه و به ده‌رچوونی هێزه‌کانی ئه‌مه‌ریکا له عێراق هێزێکی پرۆفێشناڵ نامێنێت.\nبۆ گوێگرتن له له ده‌قی ڕاپۆرته‌کانی په‌یامنێران گۆران تۆفیق و یه‌حیا به‌رزنجی ده‌توانیت کلیکی ئه‌و فایله ده‌نگییانه‌ی سه‌ره‌وه‌ی ده‌سته چه‌پ بکه‌ی. ماوه‌ی ڕاپۆرتی به‌غدا 3:44 خوله‌که و ڕاپۆرتی که‌رکوک 4:13 خوله‌که.


تەندروستی هۆشداری لە شەپۆلێكی قورس و مەترسیداری كۆرۆنا دەدات - تۆڕی میدیایی خەڵک\nوەزارەتی تەندروستی عێراق هۆشداری لە شەپۆلێكی قورس و مەترسیداری كۆرۆنا دەدات و هۆكارەكانی ئەو شەپۆلەش ڕووندەكاتەوە و داوا لە هاووڵاتیان دەكات پابەندی ڕێكارەكانی خۆپارێزی بن.\nوەزارەتی تەندروستی عێراق لە بەیاننامەیەكدا، هۆشداری دەدات لەوەی ژینگەی ئێستا لەبارە بۆ سەرهەڵدانی شەپۆلی دووەمی بڵاوبونەوەی كۆرۆنا، كە زۆر قورسە و هەڕەشەیە لەسەر سیستمی تەندروستی و ئەوەی لەماوەی ڕابردودا بەدەستهێنراوە.\nڕاشیگەیاندووە، بە هەستكردن بە بەرپرسیارێتی نیشتمانی، وەزارەت بەردەوام بەدواداچوون دەكات بۆ دۆخی كۆرۆنا لە ناوخۆ و دەرەوە، ئەوەش بەهۆی بوونی مەترسییەكی گەورە لە شەپۆلی دووەمی كۆرۆنا و تووشبوونی ژمارەیەكی زۆری هاووڵاتیان، كە لەوەی شەپۆلی یەكەم قورسترە و ئێستا لە بەشێكی وڵاتان بڵاوبۆتەوە وەكو ئەوەی ڕێكخراوی تەندروستی جیهانی هۆشداری لەبارەوە داوە.\nسەبارەت بە هۆكارەكانی سەرهەڵدانی شەپۆلی دووەمی كۆرۆنا، وەزارەتی تەندروستی عێراق چەند خاڵێكی ڕوونكردۆتەوە:\n1- ماوەی دروستبوونی بەرگری لای كەسانی تووشبوو تاوەكو ئێستا بەتەواوی نەزانراوە و ئەگەری ئەوە هەیە بەهۆی پەیڕەونەكردنی خۆپارێزییەوە جارێكی دیكە تووشببنەوە.\n2- گۆڕانكاری بەردەوام لە ڤایرۆسی كۆرۆنا ڕوودەدات وەك ئەوەی لە بەریتانیا و باشووری ئەفریقا و بەڕازیل ڕوویدا و بەخێرایی بە 50 دەوڵەتدا بڵاوبووەوە و ئەگەری ئەوەش هەیە ئەو گڕانكاری ڤایرۆسییە لە وڵاتەكەشمان ڕووبدا یان بگوازرێتەوە بۆ وڵات.\n3- ئیهمالییەكی زۆر بەدی دەكرێت لە پابەندبوون بە ڕێكارە خۆپارێزییەكان لەناو دامەزراوەكانی حكومەت و دەرەوەی حكومەت و كەرتی تایبەت و ڕێنماییەكان پێشێل دەكرێن.\n4- سەرجەم كەرتە ژیارییەكان و شوێنە ئایینییەكان كراونەتەوە و ژیان بەتەواوی ئاسایی كراوەتەوە و كۆبوونەوەی بەكۆمەڵ زۆرە بەبێ دووركەوتنەوەی كۆمەڵایەتی.\n5- وەرزی زستان و دابەزینی پلەكانی گەرما هۆكارێكی یارمەتیدەرە بۆ بڵاوبوونەوەی پەتاكە.


دەرباز کۆسرەت ڕەسول لەسەر بە ژەھراوی بوونی باوکی ھاتە دەنگ\nیەکێتی نیشتمانی یەکێک لە سەختترین کاژێرەکانی ژیانی بەڕێ دەکات، کاتێک دوای چلەی تاڵەبانی، جێگری یەکەمی سکرتێری ئەو حیزبە کە ئێستا کەسی یەکەمی یەکێتییە، لە ناکاو نەخۆشکەوت و نەشتەرگەرییەکی قورسی بۆ کرا.\nدەرباز کۆسرەت، کوڕە گەورەی کۆسرەت رەسوڵ بۆ(رووداو) تەواوی چیرۆکی نەخۆشکەوتنی باوکی باس دەکات کە چۆن نەخۆشکەوتووە و چ نەخۆشییەکی ھەبووە، ئایا ئیدی دەتوانێ لەکاری سیاسی و بەڕێوەبردنی یەکێتی بەردەوام بێ یان نا؟\nدەرباز کۆسرەت لەگەڵ باوکی بووە کاتێک تەندروستی تێکچووە، دوای زیاتر لە ٣٠ کاژێر لە نەخەوتنی کاتێک لەبەردەم میدیادا دەرکەوت بۆ ئەوەی روونکردنەوە بدات لەبارەی دۆخی تەندروستیی باوکی، ھیلاکی و خەمباری بەدەموچاوییەوە دیار بوو، ریشی درێژ ببوو، چاوی سوورھەڵگەڕابوو، کاریگەریی نەخۆشکەوتنی باوکی لەسەری ئەوەندە دیار بوو، کاتێ قسەی دەکرد نەیدەتوانی لە شوێنی خۆی بوەستێ. دەرباز کۆسرەت بە (رووداو)ی وت "باوکم پێش ئەوەی نەخۆش بکەوێ لەگەڵی بووم، لەسەر مەزاری مام جەلال گەڕاینەوە، دایکم بۆ نانی ئێوارە سەروپێی ئامادە کردبوو".\nدەرباز کۆسرەت: باوکم دەگەڕێتەوە نێو سیاسەت و یەکێتی بەڕێوەدەبات\nدەرباز کۆسرەت دەڵێت: "باوکم دوای نانخواردن ژەھراوی بوو، ئازاری زۆری ھەبوو".\nکۆسرەت رەسوڵ لە ھەڤپەیڤینێکی پێشوویدا لەبارەی ژیانی تایبەتی خۆی کە رۆژی ٢/١٠/٢٠١٧ لە ھەفتەنامەی (رووداو) بڵاوکرایەوە، باسی ئەو خواردنانە دەکات کە حەزیان لێدەکات، دەڵێت "ھەموو جۆرە خواردنێکی کوردەواری دەخۆم".\nرۆژێک پێش نەخۆشکەوتنی، کۆسرەت رەسوڵ، سەردانی دوا مەنزڵگەی ھەریەک لە مام جەلال، ئیبراھیم ئەحمەد، جەبار فەرمان و رێبازی کوڕی کردبوو.\nدەرباز کۆسرەت تەواوی زانیارییەکان لەبارەی نەخۆشییەکەی باوکی تاوەکو گەیەنراوەتە نەخۆشخانەی فاروق لە سلێمانی باس دەکات و دەڵێت: "باوکم چەندین ساڵە کێشەی گەدەی ھەیە، کە نەخۆشکەوت یەکەمجار ھەوڵماندا بە حەبی موسەکین چارەسەری بکەین، بەڵام کاژێر بووە ٣:٣٠ی بەرەبەیان و ئازاری زۆرتر دەبوو، کاژێر بووە ٥:٠٠ی بەیانی ئازارەکە لە حەد تێپەڕی و گەیاندمانە نەخۆشخانە. دوای ئەوەی ئەشیعەیان بۆ گرت، نەخۆشییەکە بەدیار کەوت و پزیشکەکان یەکسەر بڕیاریان دا نەشتەرگەری بۆ بکەن".\nلە جیھاندا چەند کەس ئەو نەخۆشییەیان ھەیە؟\nد.رێکەوت حەمەڕەشید، وەزیری تەندروستیی حکومەتی ھەرێمی کوردستان، دوای ئەنجامدانی نەشتەرگەرییەکە، لە کۆنگرەیەکی رۆژنامەڤانیدا لە شاری سلێمانی رایگەیاند "جۆری نەخۆشییەکەی گیرانی بۆڕییەکانی ریخۆڵە بوو، تیمێکی پزیشکی بەسەرۆکایەتی دکتۆر قەلەندەر کەسنەزانی، پرۆفیسۆری نەشتەرگەریی کۆئەندامی ھەرس و جگەر و چەند پزیشکێکی کارامەی دیکە، توانییان حاڵەتەکە دەستنیشان بکەن و کاری پێویستی بۆ بکەن و توانیشیان نەشتەرگەرییەکی سەرکەوتووی بۆ بکەن".\nئەو حاڵەتەی کۆسرەت رەسوڵ تووشی بوو، لە زانستی پزیشکیدا پێیدەگوترێ گانگرینی ریخۆڵە (Acute Mesenteric Ischemia) کە لە ئەنجامی وەستانی کتوپڕی رۆیشتنی خوێن بۆ ریخۆڵە روودەدات.\nدەرباز کۆسرەت رەسوڵ دەڵێ "ئەو نەخۆشییە حاڵەتێکی زۆر ناوازەیە، لە دنیادا نزیکەی ٥٠٠ کەیسی لەو جۆرە نەخۆشییە ھەیە و نەخۆشییەکی باو نییە".\nدوای نەخوشکەوتنی کۆسرەت رەسوڵ، دەنگۆی ئەوە بڵاوکرایەوە کە ژەھرخوارد کرابێت، ژەھرخواردنی بەرپرسانی کورد ھەر لە کۆنەوە قسەی لەسەر دەکرێ. دیارترین رووداو لە رۆژی ٢٤/١١/١٩٨٧ لەناوچەی مەرگە روویدا کە موخابەراتی بەعس ھەوڵی کوشتنی ژمارەیەک سەرکردەی سیاسی کوردستانی دا کاتێک ژەھری سالیۆم لەلایەن ھاوژینی پێشمەرگەیەکەوە کرایە نێو ماستاوەوە لە خوانێکی تایبەت و ئامادەکراو بۆ کۆمەڵێک سەرکردە لەوانە (مام جەلال، مەحموود عوسمان، عەدنان موفتی و مستەفا چاوڕەش) و بەھۆیەوە ٣ کەس بوونە قوربانی: پێشمەرگەیەک بەناوی بێستوونی مەلا عومەر لەگەڵ خوشک و دایکی مستەفا چاوڕەش، ئەندامی سەرکردایەتیی ئێستای یەکێتی. سەرکردەکانی دیکەش بۆ وەرگرتنی چارەسەر رەوانەی ئێران و لەندەن کران.\nبەڵام دەرباز کۆسرەت دەنگۆی ژەھرخواردکردنی باوکی رەتدەکاتەوە و دەڵێت "راست نییە کە باوکم ژەھرخوارد کرابێ، ئەمە ئەسڵ و ئەساسی نییە".\nدەنێردرێتە دەرەوەی وڵات\nزەعیم عەلی، ئەندامی مەکتەبی سیاسی پارتی کە بە نوێنەرایەتی مەسعود بارزانی سەردانی کۆسرەت رەسوڵی کرد. لە نەخۆشخانە ئاشکرای کرد کە لە چەند رۆژی داھاتوودا بە فڕۆکەیەکی تایبەت بۆ وەرگرتنی چارەسەر رەوانەی دەرەوەی وڵات دەکرێت.\nبەرھەم ساڵح، سەرۆکی قەوارەی ھاوپەیمانی بۆ دیموکراسی و دادپەروەری کە دوو رۆژ لەسەر یەک لە نەخۆشخانە بووە و کەسێکی نزیک بووە لە کۆسرەت رەسوڵ، باسی کەسایەتی ئەو دەکات و دەڵێت: "کاک کۆسرەت رەسوڵ کێوێک بووە لە ورە، پێشمەرگە و جوامێر بووە، لای من ئەم سێ خەسڵەتەی کاک کۆسرەت زۆر گرنگترە لەلایەنە سیاسییەکەی، راستە لە رووی سیاسیشەوە کاریگەریی ھەبووە".\nبەرھەم ساڵح ھەروەھا دەڵێت "نەخۆشییەکەی بۆ من زۆر ئازارێکی گەورە بوو، بەڵام خۆشبەختانە رەنگ و رووی زۆر خۆش و باشتر بووە". بەرھەم ساڵح ھەروەھا دەڵێت "ئەم پیاوە ئازایە دەرەقەتی ئەم نەخۆشییە دێ".\nبەرھەم ساڵح:کاک کۆسرەت کێوێکە لە ورە\nسەبارەت بە ھەواڵپرسینی سەرکردەکان لە تەندورستیی باوکی، دەرباز کۆسرەت دەڵێت "سەرکردە عێراقییەکان لەوانەش حەیدەر عەبادی، ھادی عامری ھەموویان لە رێگەی کاک بەرھەمەوە پەیوەندییان کردووە و لە تەندروستیی باوکمیان پرسیوە".\nمستەفا چاوڕەش کە ماوەی سێ خولە لەگەڵ کۆسرەت رەسوڵ لە سەرکردایەتی یەکێتییە، بە (رووداو)ی راگەیاند: "کاک کۆسرەت پیاوێکی ئازا و بە قابیلییەتە، ئەمساڵ کاک نەوشیروان و مام جەلال ماڵئاواییان لێکردین. ئەم دوو رۆژەی کاک کۆسرەت نەخۆشە، سەیری ئەو ھەموو خەڵکە بکە لە ھەموو شار و لادێیەکانەوە ھاتوونەتە بەردەم نەخۆشخانە، ئێستا گرنگیی کاک کۆسرەت و ھەموو کاکەکانی دیکە دەردەکەوێ".\nمستەفا چاوڕەش کە یەکێکە لە ھاوڕێ نزیکەکانی کۆسرەت رەسوڵ، ھەروەھا دەڵێت: "بوونی کاک کۆسرەت لە ناومان ھێز و ورەیە، ھەر وەکو بوونی مام جەلال بە لاشە مایەی ھێز و ورە بوو، کوردستان و یەکێتی پێویستیان بە کاک کۆسرەتە".\nدەتوانێ سیاسەت بکات؟\nلەبارەی ئایندەی سیاسی کۆسرەت رەسوڵ کە ئایا نەخۆشییەکەی رێگەی پێدەدات بگەڕێتەوە بۆ سیاسەت؟ دەرباز کۆسرەت دەڵێت: "کاک کۆسرەت نە مێشکی، نە دڵی، نە جگەری ھیچ کێشەیەکیان نییە و زۆر باشن، بگرە حاڵەتەکەی لەو جۆرە نییە کە نەتوانێ ئیدی سیاسەت بکات". گوتیشی "ئەرکی ھێشتا تەواو نەبووە و دەبێ یەکێتی دوای مام جەلال بگەیەنێتە کەناری ئارام و کۆنگرە ببەسترێ".\nدەرباز کۆسرەت ئاماژەی بەوەدا کە پزیشکەکان بڕیاریان داوە باوکی بۆ ماوەی ٧٢ کاژێر لەژێر چاودێریی چڕی پزیشکیدا بێ و ھەر ئەوانیش بڕیاری کۆتایی دەدەن کە کەی دەگەڕێتەوە ماڵ "بەڵام ئەوەی روونە لێرە بێ یان لە دەرەوەی وڵات، ھەمان چارەسەری ھەیە".\n"عێراقی نەگبەت کاک کۆسرەت دەستگیر دەکات"\nدوای رووداوەکانی ١٦ی ئوکتوبەر، کاتێ سوپای عێراق و حەشدی شەعبی ھاتنە نێو کەرکووک و دەوروبەری، پێشمەرگەکانی سەر بە کۆسرەت رەسوڵ عەلی لە گەڕەکی پیشەسازی رووبەڕووی ھێزی حەشدی شەعبی بوونەوە. کۆسرەت رەسوڵ ھاتنی ھێزی عێراقی بۆ کەرکووک بە "داگیرکەر" ناوبرد. ھەربۆیە حکومەتی عێراق سکاڵایەکی لەدژی کۆسرەت رەسوڵ تۆمار کرد بە تۆمەتی ئەوەی سوپای عێراقی بە داگیرکەر ناوبردووە.\nمستەفا چاوڕەش زۆر دڵگرانە بەو بڕیارەی عێراق و دەڵێ "ئەگەر عێراق نەگبەت نەبێت کێ دەتوانێت بە خەیاڵیش کاک کۆسرەت دەستگیر بکات، ئەوانەی ئەو بڕیارەیان دەرکردووە خەڵکی شۆڤینین و دژی کوردن". گوتیشی "نابێ ئێمە گوێ بەو خەڵکانەی بەغدا بدەین، بەڵکو دەبێ ریزەکانمان یەکبخەین و ناو ماڵی خۆمان چاک بکەین".\nتەنیا لەسەر ئاستی ناوخۆ خەڵک و لایەنەکان پەرۆشی دۆخی تەندروستی کەسی یەکەمی ئێستای یەکێتی نەبوونە. دەرباز کۆسرەت دەڵێت "ھەموو ھێزە سیاسییەکانی کوردستان، وڵاتانی دراوسێ، ئەمریکا و بەریتانیا لە تەندروستیی کاک کۆسرەتیان پرسیوە و گوتیان ئامادەن لە نەخۆشخانەکانیان چارەسەری بکەن".\nکوڕە گەورەکەی کۆسرەت رەسوڵ باوکی خۆی وەھا پێناسە دەکات "بۆ من ھەم باوک، ھەم دۆست و ھەمیش رەمزێکە و نزیکترین کەسی کاک کۆسرەتم". دەرباز کۆسرەت بەشێکی ناوەڕۆکی پەیوەندیی تەلەفۆنی نێچیرڤان بارزانی، سەرۆکی حکومەتی ھەرێمی کوردستان ئاشکرا دەکات و دەڵێت: "کاک نێچیرڤان بارزانی چەند جارێک پەیوەندی بەمنەوە کرد و گوتی زۆر موتەئەسیرم بە نەخۆشکەوتنی کاک کۆسرەت. کاک سیدادیش تەلەفۆنی کرد. کاک عومەری سەید عەلی و تەواوی حیزبەکان ھەموو لە نەخۆشخانە بوون، ناتوانین چاکەی خەڵک بدەینەوە، دووبارە قەرزاریان کردینەوە، داوا دەکەم دووعای خێر بۆ کاک کۆسرەت بکەن".\nنێچیرڤان بارزانی:زۆر موتەئەسیر بووم بە نەخۆشکەوتنی کاک کۆسرەت\nنەخۆشییەکەی کۆسرەت رەسول\nئەم نەخۆشییە بە گانگرینی ریخۆڵە ناودەبرێ. لە ئەنجامی وەستانی کتوپڕی رۆیشتنی خوێن بۆ ریخۆڵە روودەدات. حاڵەتێکی دەگمەنە. مەترسیدارە بۆ سەر ژیانی کەسەکە ئەگەر زوو چارەسەر نەکرێ. نیشانەکانیشی بریتین لە سکئێشەی توند، سکچوون. پیسایی خوێناوی.\nئەگەری مردن بەو نەخۆشییە ٥٠% زیاترە بە تایبەتی ئەگەر بووبێتە گانگرین و زۆر زوو چارەسەر نەکرێ. خێرا ئەنجامدانی نەشتەرگەری لە قۆناغە سەرەتاکاندا رێژەی مردن بە راددەی ٥٠-٥٥% کەم دەکاتەوە. ئەو ھۆکارانەشی ئەگەری مردن زیاد دەکەن بریتین لە: بەساڵاچوون، سستیی گورچیلە، سستیی جگەر و دابەزینی ئاستی ئۆکسجینی خوێن.\n11 مانگ پێشتر - Nov 13 2017 8:13PM


کاریگه‌ری ڕۆبۆت له‌سه‌ر کار مشتومڕی لێده‌که‌وێته‌وه\nکاریگه‌ری ئۆتۆمه‌یشن واته به‌کارهێنای ئامێر و ڕۆبۆت له‌بری کاری مرۆڤ له وڵاته‌یه‌کگرتوه‌کاندا مشتومڕی لێ دەکەوێتەوە، ڕۆبۆت بۆته هۆی ده‌رکردنی ملێۆنه‌ها کرێکار له پیشه‌سازیدا و کاری ڕۆبۆت له‌ڕووی تێچوونه‌وه که‌متره، ئه‌مه‌ش مه‌ترسی ئه‌وه‌ی هێناوه‌ته پێشه‌وه له‌هه‌موو بواره‌کانی ئابوری وخزمه‌تگوزاریدا جێگای کرێکار بگرێته‌و.\nله‌زانکۆی ڤیرجینیا له خوێندنگای کارداری داران، پرۆفیسۆر ئید هیس ده‌ڵێت، له‌ئێستادا کاریگه‌ری ئۆتۆمه‌یشن به‌دی ده‌که‌ین، ده‌شلێت له‌داهاتودا به‌فراوانتر و قوڵتر ده‌بێت و ده‌بێته هۆی له‌ده‌ستدانی ملێۆنه‌ها کاری زیاتر.\nئاماره‌کانی نوسینگه‌ی ژمێریاری کار ده‌رده‌خات 5 ملێۆن کار له‌بواری پیشه‌سازیی به‌رهه‌مهێناندا له‌وڵاتیه‌کگرتوه‌کانی ئه‌مریکادا نه‌ماون.\nهه‌ندێک له سیاسیه‌کانی ووڵات ئه‌م گۆڕانکاریه ده‌خه‌نه ئه‌ستۆی بازرگانی که بۆته هۆی له‌ده‌ستدانی کار، به‌ڵام زۆرینه‌ی شارەزایانی ئابوری ده‌ڵێن ئۆتۆمه‌یشن هۆکاری سه‌ره‌کیه، به‌وپێ‌یه‌ی کاری ڕۆتینی کارگه دەکەن که مرۆڤ پێشتر کردوه‌یه‌تی.\nهیس ده‌ڵێت بۆ نموونه ئۆتۆمۆبێل و تره‌کی بێشۆفێر له‌داهاتوودا مه‌ترسیه بۆ ملێۆنه‌ها کاری مرۆڤ، کرێکاری خواردنی ئاماده‌کراو و هزاره‌ها کاری‌دیکه له‌مه‌ترسیدان.\nبه‌ڵام کۆمپانیای خواردنی خێرا ناسراو به میکدانۆلدز ده‌ڵێت کرێکاره‌کانی له‌ئه‌رکی دیکه‌دا ده‌خاته کار و ژماره‌یان که‌م ناکاته‌وه.\nتوێژه‌ره‌وان له‌ئه‌مریکا ده‌ڵێن دانیشتوانی ناوچه وشکه‌کان و بێ ئاو له‌داهاتوودا ده‌توانن ئاو له‌سه‌رچاوه‌ی ده‌وروبه‌ری خۆیان به‌ده‌ست بێنن.\nوه‌ک له گۆڤاری زانستیدا بڵاوکراوه‌ته‌وه زاناکان سندوقێکیان دروستکردوه ده‌توانێت هه‌وای که‌م شێ بۆ ئاو بگۆڕێت و له 12 کاتژمێرێکدا چه‌ند لیترێک به‌رهه‌م بێنێت.\nئیڤلین وانگ ئه‌ندازیاری میکانیک له‌په‌یمانگای ته‌کنه‌لۆجیای ماشاسۆسیست و به‌شدار له تویژینه‌وه‌که ده‌ڵێت "وردیله‌ی ئاو له هه‌واوه وه‌رده‌گرێت وکۆی ده‌کاته‌وه". ده‌شڵیت "ئه‌م ته‌کنه‌لۆجیایه بۆ ناوچه دوور ده‌ست و بێئاوه‌کان به‌سوود ده‌بیت".\nئه‌م سیسته‌مه له‌سه‌ره‌تادایه، لم به‌کاردێنێت وه‌ک ته‌ڵه‌یه‌ک بۆ گرتنی وردیله‌ی ئاو له‌نێوان بۆشایه‌کانیدا و کۆکردنه‌وه‌یان دوای ئه‌وه‌ی به‌هۆی هه‌تاوه‌وه یاخود سه‌رچاوه‌یه‌کی‌که لمه‌که گه‌رم ده‌بێت.\nبه‌ر له 7 ساڵ ڕواچیه‌کانی ئاسک له‌مۆنتانا جۆرێکی نوی زینده‌وه‌ری ده‌ریایان دۆزیه‌وه‌ته‌وه، پێش 70 ملێۆن ساڵ له‌ده‌ریاچه‌ی داخراو‌ی له‌ئاوی باران له‌ڕۆژهه‌ڵاتی شاخی ڕۆکی کۆده‌بێته‌وه له‌سه‌ر زه‌وه‌ی ژیاوه.\nله‌ڕاپۆرتێکدا له له‌گۆڤاری بۆماوه‌ی ئێسکداره‌کاندا بڵاوکراوه‌ته‌وه ئه‌م جۆره نوێیه له‌خانه‌ی ئێله‌سمۆسۆرسه‌کان Elasmosaurs دانراوه که جۆرێکه له‌خشۆکه‌کانی ده‌ریا، درێژی ملی ده‌گاته 18 پێ. ئه‌وه‌ی دۆزراوه‌ته‌وه ملی 11 پێیه و له 76 جوومگه پێکهاتوه.\nبه‌رنامه‌ی زانست و ته‌که‌نه‌لۆجیا 004-17-2017


“دەستپێكردنەوەی دانوستانی ئاشتی نامومكینە” – تۆڕی میدیایی خەڵک\n2021/01/15 - 2:45 PM\nسكرتێری گشتی حیزبی سۆسیالیست دیموكراتی كوردستانی توركیا ڕایدەگەیەنێت، پێشبینی ناكەم لە ئێستادا دانوستانەكانی ئاشتی دەست پێبكاتەوە.\nمەسعود تەك سكرتێری گشتی حیزبی سۆسیالیست دیموكراتی كوردستانی توركیا لەلێدونێكی ڕۆژنامەوانیدا ڕایگەیاند، پرسی كورد بە توندڕەوی چارەسەر ناكرێت و شێوازی ڕووبەڕووبوونەوە لەگەڵ ئەم پرسە نابێت بە تۆپ و تانك و زیندانكردن بێت، بەڵكو ئەم كێشەیە بە گفتوگۆكردن و لەسەر میزی دانوستان چارەسەر دەبێت.\nوتیشی”حزبی دەسەڵاتدار دانبەوەدانانێت كە شكستی هێناوە و واز لە هەڵمەتەكانی خۆی ناهێنێت، چونكە ئەمڕۆ حزبی دەسەڵاتدار و هاوبەشەكانی زیاتر لە ڕابردوو دەزانن بۆ مانەوەیان پێویستیان بە حزبی نەتەوەپەرستی توركی و ڕەوتی فاشیستیی و ڕەگەزپەرەستە لە گۆڕەپانی سیاسیی توركیادا هەیە.\nئاشكراشیكرد، ستراتیژیی حكومەت بۆ پرسی دیموكراسی و گەلی كورد ڕوون و ئاشكرایە، چونكە ئاكپارتی نایەوێت دڵی هاوبەشە ڕەگەزپەرەستەكانی خۆی بڕەنجێنێت.\nڕوونیشیكردەوە، ئەزموونەكانی ڕابردوو دەریانخستووە حزبی دەسەڵاتدار هیچ كاتێك ئامادەنییە دان بە شكستهێنانی خۆیدا بنێت و ئەردۆغان و ژمارەیەك لە پراگماتیستەكانی حزبەكەی، شكستەكانی خۆیان بەپێچەوانە وەكو سەركەوتن نیشانی خەڵك دەدەن.\nمەسعود تەك لەبارەی ئەگەری دەستپێكردنەوەی پڕۆژەی ئاشتی ڕایگەیاند، بەئاوڕدانەوە لەو باسانە پێشتر، پێشبینی ناكەم دانوستانی ئاشتی دەستپێبكاتەوە و ئەم بابەتە لە ئێستادا نامومكینە.


ڕاگەیەندراوی کەجەکە لەسەر کوشتنی سولەیمانی و دۆخی ناوچەکە | پلاتفۆرمی زاگرۆس\nبۆ تێکدانی سیاسەتی هێزە دەرەکیەکان، پووچەڵکردنی سیاسەتی هێزە هەرێمیەکانی وەک تورکیا کە دەیانەوێت سوود لە شەڕ و ئاڵۆزییەکان وەربگرن، بەهێزکردنی تێکۆشانی دیموکراسی لە سەر بناغەی برایەتی گەلان کە پشت بە سیستمی نەتەوەی دیموکراتیک دەبەستێت، گرنگە. بە تەنها وڵات و کۆمەڵگا دیموکراتەکان دەتوانن دەستوەردان و یاریەکانی هێزە دەرەکیەکان پووچەڵ بکەنەوە. بەم شێوەیە هەم لە هەموو وڵاتان یەک بە یەک، هەم لە ڕۆژهەڵاتی ناوەڕاست بە گشتی ئاشتی و ئارامی جێگیر دەبێت. ئەگەر بە سیاسەتی و عەقلیەتی دیموکراتی و برایەتی گەلان وڵامی جەنگی جیهانی سێیەمین لە عێراق و سوریا بدرێتەوە، کۆتایی بە کوشتن، شەڕ و دەستوەردانەکان دێت کە کێشەکانی ڕۆژهەڵاتی ناوەڕاست قوڵتر دەکەنەوە. تاکە چارەسەری ئەمەیە.”


کاتێک ئاستەنگ لە دەرگا دەدا - قەڵەم\nکاتێک ئاستەنگ لە دەرگا دەدا\nتاریخ ایجاد در سه شنبه, 04 دی 1397 05:35\nپەتاتەکە نەرمە، هێلکەکە رەق و چایەکەیش ئاوەکەی گۆڕیوە. باوکی گوتی ئێمە هەموومان لەم شتانە دەکەین. کاتێک ئاستەنگەکان روومان تێدەکەن وەک ئەمانە بە شێوازی جۆراوجۆر کاردانەوەمان دەبێ. ئیستا تۆ پەتاتەی، هێلکەی یان بەرگی چایی؟\nئەمە چیرۆکێکە سەبارەت بەوەی چلۆن خەڵکی بە شێوەی جۆرواجۆر رووبەڕووی ئاستەنگ دەبنەوە. باوکی ئاشا هێلکەیەک، پەتاتەیەک و کەمێک بەرگی چا دەخاتە ناو سێ جامۆڵکەی پڕ لە ئاوی کوڵاوەوە. پاشان داوا لە ئاشا دەکا دە خولەک ئاگای لێیان بێت. کاتێک دە خولەکەکە تەواو دەبێ، داوا لە ئاشا دەکا پێستی پەتاتە و هێلکەکە پاک بکا و بەرگی چایەکەیش بگوشێ. ئاشا بە ئەنجامەکە سەری سوڕدەمێنێ.\nباوکی بۆی وتی ئەگەرچی ئەم سێ شتە لە یەک دۆخدا بوون (لە ناو ئاوی بە یەک رادە کوڵاودا)، بەڵام دەبینین چلۆن بە شێوەی جۆراوجۆر وەڵام دەدەنەوە. پەتاتەکە نەرمە، هێلکەکە رەق و چایەکەیش ئاوەکەی گۆڕیوە. باوکی گوتی ئێمە هەموومان لەم شتانە دەکەین. کاتێک ئاستەنگەکان روومان تێدەکەن وەک ئەمانە بە شێوازی جۆراوجۆر کاردانەوەمان دەبێ. ئیستا تۆ پەتاتەی، هێلکەی یان بەرگی چایی؟\nئێمە دەتوانین هەڵبژێرین چلۆن رووبەڕووی دۆخە دژوارەکان ببینەوە.


هەفتەی داهاتوو گۆڕان رێكخەر هەڵدەبژێرێ\nرێکخەری گشتیی گۆڕان سەرپەرشتی کۆبوونەوەکانی خانەی راپەڕاندن و جڤاتی نیشتمانی دەکات و لەبەردەم جڤاتی نیشتمانیدا بەرپرسیارە، فۆتۆ: رووداو\nبڕیارە رۆژی 25/7/2017 لە ساڵیادی یەكەم بەشداریی گۆڕان لە پرۆسەی هەڵبژاردن كە هەڵبژاردنی پەرلەمانی كوردستان بوو، جڤاتی نیشتمانیی بزووتنەوەی گۆڕان كۆببێتەوە بۆ هەڵبژاردنی خانەی راپەڕاندن، دواتریش كەسێك لە خانەكە بە رێكخەری گشتی هەڵدەبژێردرێ، بەهێزترین كاندیدیش بۆ ئەو پۆستە هەریەك لە قادری حاجی عەلی و عومەری سەید عەلی، هەڵسوڕاوانی باڵای بزووتنەوەكەن.\nئاوات شێخ جەناب، هەڵسوڕاوی دیاری بزووتنەوەی گۆڕان، كاتی هەڵبژاردنی رێكخەری گشتی بۆ (رووداو) ئاشكرا كرد و گوتی: "تەنیا یەك مەوعیدمان هەیە ئەویش 25ی مانگە، ئەو پرۆسەیە بەپێی دەستووری نێوخۆی گۆڕان بە سەركەتوویی ئەنجام دەدەین".\nئەگەرچی جاڕی دامەزراندنی گۆڕان لە 11/4/2009 لە هەڤپەیڤینێكی نەوشیروان مستەفادا لەگەڵ رۆژنامەی شەرق ئەلئەوسەت هات، بەڵام رۆژی 25/7/2009 بەشداری یەكەم هەڵبژاردنی پەرلەمانی كوردستانی كرد و وەكو عورفێك ئەو رۆژە بووەتە رۆژی دامەزراندنی بزووتنەوەكە. هەروەها رۆژی 31/5/2010 مۆڵەتی یاسایی لە وەزارەتی ناوخۆی حكومەتی هەرێمی كوردستان، وەكو بزووتنەوەیەكی سیاسی وەرگرت.\nشۆڕش حاجی، گوتەبێژی بزووتنەوەی گۆڕان لەبارەی هەڵبژاردنی رێكخەری گشتی و ئەندامانی خانەی راپەڕاندن بە (رووداو)ی گوت: "هەڵبژاردنی خانەی راپەڕاندن و رێكخەری گشتی پرسێكی نێوخۆییە، بەپێی دەستووری نێوخۆی بزووتنەوەی گۆڕان مامەڵەی لەگەڵ دەكرێت و نامانەوێ لە میدیاكانەوە قسەی لەسەر بكەین".\nرێكخەری گشتی یەك دەسەڵاتی هەیە\nخانەی راپەڕاندن كە حەوت ئەندامی هەیە، رۆڵی مەكتەبی سیاسی دەبینێ و بڕیارەكانی جڤاتی نیشتمانی جێبەجێ دەكات، بەپێی دەستووری بزووتنەوەی گۆڕان، هەر دوو ساڵ جارێك ئەندامانی خانەكە هەڵدەبژێردرێن، ئەندامان بۆیان هەیە بۆ سێ خول خۆیان كاندید بكەن.\nبەپێی بەشی نۆیەم لە ماددە 13ی دەستووری گۆڕان، خانەكە پێكدێت لە حەوت كەس: (رێكخەری گشتی، سكرتێری كاروباری جڤاتی نیشتمانی، سكرتێری كاروباری فراكسیۆنەكان، سكرتێری كاروباری باژێڕەكان، سكرتێری كاروباری ژوورەكان، سكرتێری كاروباری خەڵك و سەرۆكی جڤاتی گشتی). لەو 7 ئەندامەی خانەی راپەڕاندن تەنیا جەمال محەممەد، سكرتێری جڤاتی نیشتمانی و رەئووف عوسمان، سەرۆكی جڤاتی گشتی بە هەڵبژاردن لە پۆستەكانیان دانراون.\nبەپێی ماددەی چوارەم، بەشی نۆیەم لە دەستووری گۆڕان، رێكخەری گشتی سەرپەرشتی كۆبوونەوەكانی خانەی راپەڕاندن و جڤاتی نیشتمانی دەكات و لەبەردەم جڤاتی نیشتمانیدا بەرپرسیارە.\nبەپێی قسەی سەرچاوەیەكی ئاگادار بۆ (رووداو)، بە فەرمی هیچ هەڵسوڕاوێكی گۆڕان خۆی بۆ خانەی راپەڕاندن و رێكخەری گشتی كاندید نەكردووە و هیچ كەسێكیش لە بەرژەوەندیی كەسێكی دیكە نەكشاوەتەوە، بەڵام چاوەكان زیاتر لەسەر هەریەك لە قادری حاجی عەلی و عومەری سەید عەلین.\n(رووداو) زانیویەتی گرووپی راوێژ كە لە سەركردە و هاوڕێكانی نەوشیروان مستەفا پێكهاتوون، لەگەڵ ژووری یاسایی و ژووری هەڵبژاردن میكانیزمیان بۆ چۆنیەتی بەڕێوەچوونی پرۆسەكە ئامادە كردووە كە خۆی لە چوار لاپەڕە دەبینێتەوە. رۆژی 20ی ئەم مانگە دەرگای خۆپاڵاوتن دەكرێتەوە، هەڵسوڕاوانی گۆڕان ئەوانەی مەرجەكانیان تێدایە دەتوانن لە رێگای فۆرمێكەوە خۆیان كاندید بكەن، یەكێك لەو مەرجانەی دانراوە، دەڵێت پێویستە كاندیدی خانەی راپەڕاندن تەمەنی لە 30 ساڵ كەمتر نەبێ.\nچالاكی موهەندیس، ئەندامی جڤاتی نیشتمانیی گۆڕان بە (رووداو)ی راگەیاند: "یەكێك لە مەرجەكان بۆ خۆكاندیدكردن بۆ خانەی راپەڕاندن و رێكخەری گشتی ئەوەیە كە پێویستە هەڵسوڕاوێكی بەرچاو و جێگای متمانەی گۆڕانخوازان بێت، نابێ پۆستی دیكەی هەبێ، ئەگەر بۆ ئەو پۆستە خۆی كاندید كرد، پێویستە دەست لە پۆستی حكومی و پەرلەمانی هەڵبگرێت".\nچالاكی موهەندیس گوتیشی:"هەریەك لە سەرۆكی پەرلەمانی كوردستان، جێگری سەرۆكی پەرلەمانی عێراق، پەرلەمانتار و وەزیرەكانی كوردستان و عێراق، هەروەها ئەندامانی ئەنجوومەنی پارێزگاكان، یان هەر كەسێكی دیكە وەزیفەی گشتی هەبێ، لەنێو بزووتنەوەی گۆڕانیش پلەی حیزبییان هەبێت، ناتوانن خۆیان كاندید بكەن بۆ خانەی راپەڕاندن".\nقادر حاجی عەلی یان عومەری سەید عەلی\nهەرچەندە تاوەكوو ئێستا كاندیدەكانی پۆستی رێكخەری گشتی دەرنەكەوتوون، بەڵام هەر لە ئێستاوە باس لە دوو كاندیدی بەهێز دەكرێ، ئەوانیش قادری حاجی عەلی و عومەری سەید عەلین.\nعومەری سەید عەلی، سەرۆكی زۆربەی شاندەكانی دانوستاندنی گۆڕان بووە، لە غیابی نەوشیروان مستەفادا وەكو كەسی یەكەمی بزووتنەوەكە دەركەوتووە.\nنەوشیروان مستەفا كە لە لەندەن بوو، بریكارنامەی بۆ كردبوو بۆ ئەوەی ئیشەكانی بزووتنەوەكە كە پەیوەستن بە هەڵبژاردن و كۆمیسیۆن جێبەجێ بكات، بەڵام قادری حاجی عەلی نەخشەداڕێژەر و ئەندازیاری پشتی پەردەی هەڵمەتەكانی راگەیاندنی گۆڕان بووە، هەموو جووڵەیەكی سیاسی لە ماوەی نەخۆشكەوتنی نەوشیروان مستەفادا دەستی ئەوی تێدابووە. بە قسەی هەڵسوڕاوانی گۆڕان، بەپێی پێشینەی كاری لە دەزگای زانیاریی یەكێتی، قادر حاجی عەلی وردبینترە، هەرچی عومەی سەید عەلی مامەڵەی نەرمترە.\nبەهۆی تەمەنی وەكو برا گەورەیەك لەنێو سەركردەكانی گۆڕاندا دەركەوتووە، لەو گەنجانەش نزیكە كە پۆستیان لە پەرلەمان و حكومەت لە هەولێر و بەغدا وەرگرتووە، بەڵام قادری حاجی عەلی لە بنكەی جەماوەری گۆڕان نزیكترە و توانای دانیشتن و گوێگرتنی لە خەڵك هاوشێوەی نەوشیروان مستەفایە.\nبەشێك لە هەڵسوڕاوانی گۆڕان باسی رێككەوتنێكی پێشوەختەی هاوڕێیەكانی نەوشیروان مستەفا بۆ هەڵبژاردنی خانەی راپەڕاندن دەكەن، بۆئەوەی بە یەك كاندیدی تەوافوقی بچنە كۆبوونەوەی رۆژی 25ی مانگ، بەڵام ژمارەیەك سەركردە كە قسەیان بۆ (رووداو) كردووە، بوونی كاندیدی پێشوەختە بۆ رێكخەری گشتی رەتدەكەنەوە.\nحیزبەكان چاوەڕێی رێكخەری نوێن\nتەنیا جەماوەر و هەڵسوڕاوانی گۆڕان نین چاویان لە پڕكردنەوەی پۆستی رێكخەری گشتییە، بەڵكو حیزب و لایەنە سیاسییەكانی دیكەش چاوەڕێی 25ی تەمووز دەكەن بۆ ئەوەی بزانن رێكخەری دوای نەوشیروان مستەفا كێیە.\nفازڵ بەشارەتی، ئەندامی سەكردایەتی پارتی بە (رووداو)ی راگەیاند: "ئێمە وەكو بزووتنەوەیەكی سیاسی مامەڵە لەگەڵ گۆڕان دەكەین، نەك وەكو تاك، ئومێد دەكەین كەسانی میانڕەو لەو پرۆسەیە سەربكەون و گۆڕان بە سیاسەت و پەیوەندییەكانی لەگەڵ پارتیدا بچێتەوە، بۆ ئەوەی بۆچوونەكانمان بۆ سەرخستنی گشتپرسی یەكبخەین، گۆڕان خاوەنی 24 كورسیە و دەبێ لە پرۆسەی سیاسی رۆڵی خۆیان بە ئاراستەیەكی باش ببەن".\nهەروەها سیروان كوێخا نەجم، ئەندامی سەركردایەتی یەكێتی گوتی: "یەكێك لە ئامانج و ئاواتی ئێمە كە لە سەركردایەتی یەكێتیش باسمان كردووە، یەكگرتنەوەمانە لەگەڵ گۆڕان، چونكە گۆڕان لە هەناوی یەكێتی هاتووەتە دەرەوە، ئومێد دەكەین رێكخەری داهاتوو لەسەر رێبازی كاك نەوشیروان مستەفا بەردەوام بێت و زیاتر لە یەكێتی نزیك ببێتەوە. بە هەردوولامان رێككەوتنی نێوانمان وەكو خۆی جێبەجێ بكەین، لەسەر پرسە چارەنووسساز و ستراتیژییەكان زیاتر هاوهەڵوێست بین".\nمستەفا عەبدوڵڵا، ئەندامی ئەنجوومەنی جێبەجێكردنی یەكگرتووی ئیسلامی كوردستانیش لەوبارەیەوە گوتی "دەستنیشانكردنی رێكخەری گشتی گۆڕان پرسێكی تایبەت بە نێوخۆی گۆڕانە، ئێمە رێز لە بڕیاری گۆڕان دەگرین هەر كەسێك هەڵبژێرن و دەستنیشان بكەن، ئێمە مامەڵەیەكی ئەرێنی لەگەڵ دەكەین هەر وەكو كاك نەوشیروان مستەفا، پەرە بە پەیوەندییەكانمان لەگەڵ گۆڕان دەدەین".\nقادری حاجی عەلی و عومەری سەید عەلی\n- ساڵی 1955 لە بنەماڵەیەكی ناسراوی سلێمانی لەدایكبووە.\n- پێنج برا و پێنج خوشكی هەن، پێنج براكە بوونەتە پێشمەرگە كە یەكێكیان هونەرمەندی كۆچكردوو حەمەجەزا بوو.\n- دەرچووی بەشی جیۆلۆجی زانكۆی سلێمانییە.\n- ساڵی 1972 بووەتە ئەندامی كۆمەڵە.\n- ساڵی 1974-1975 پێشمەرگەی شۆڕشی ئەیلوول بووە، دوای هەرەسهێنانی شۆڕش، گەڕاوەتەوە زانكۆ بۆ تەواوكردنی خوێندن.\n- ساڵی 1980 جارێكی دیكە چووەتەوە شاخ و بووەتە پێشمەرگە.\n- لە كۆنفرانسی سێیەمی كۆمەڵە كە تەمەنی 28 ساڵ بووە، بووەتە ئەندامی سەركردایەتی كۆمەڵە و سەركردایەتی یەكێتی. بووەتە سەرپەرشتیاری یەكێك لە مەڵبەندەكانی ئەو حیزبە.\n- پێش راپەڕین بووەتە ئەندامی مەكتەبی سیاسی یەكێتی.\n- لە ساڵی 1990 بووەتە بەرپرسی راگەیاندنی یەكێتی.\n- ساڵی 1994 دەزگای زانیاری دامەزراندووە و كەسی یەكەمی ئەو دەزگایە بووە.\n- 1996-1997 بەرپرسی پەیوەندییەكانی دەرەوەی یەكێتی بووە.\n- ساڵی 1998 – 2000 كارگێڕی مەكتەبی سیاسی یەكێتی بووە.\n- لە سەرەتای دامەزراندنی كۆمپانیای وشە لە دوای نەوشیروان مستەفا بە كەسی دووەمی ئەو بزووتنەوەیە دادەنرێت، پەیامی سایتی سبەی و بزووتنەوەی گۆڕانی نووسیوە.\n- دامەزرێنەری سەرجەم میدیا نووسراو و بینراو و بیستراوەكانی بزووتنەوەی گۆڕان بووە.\n- دووجار هاوسەرگیریی كردووە، خاوەنی سێ كوڕە\n- ساڵی 1945 لە گەڕەكی شێخان لە سلێمانی لەدایكبووە.\n- خانەی مامۆستایانی لە سلێمانی تەواو كردووە.\n- ساڵی 1974 بووەتە پێشمەرگەی شۆڕشی ئەیلوول تا نسكۆی شۆڕش.\n- ساڵی 1975 بووەتە ئەندامی سەركردایەتیی كۆمەڵە.\n- ساڵی 1976 رێكخستنەكەیان ئاشكرا دەبێت و لەگەڵ شەش سەركردەی كۆمەڵە دەچنە ئێران و لەوێ دەستگیر دەكرێن و رادەستی عێراق دەكرێنەوە.\n- لە 11/7/1976 بە شەش ساڵ بەندكردن سزا دەدرێت، ساڵی 1979 بەر لێبوردنی گشتی دەكەوێ و ئازاد دەكرێ.\n- دوای ئازادبوونی لە زیندان بە ئەندامی سەركردایەتی كۆمەڵە، سەركردایەتی یەكێتی هەڵبژێردراوە.\n- ساڵی 1980 بەهۆی بۆردومانی فڕۆكە لە بناری كێوەڕەش بریندار بووە، پاشان رەوانەی سوێد كراوە، سەرپەرشتی رێكخستنەكانی یەكێتی كردووە لە ئەوروپا.\n- لە هەموو كۆنگرەكانی یەكێتی بە ئەندامی سەركردایەتی و پاشان مەكتەبی سیاسی هەڵبژێردراوە.\n- ماوەیەك سەرۆكی شاندی یەكێتی بووە بۆ گفتوگۆكردن لەگەڵ پارتی بۆ پرۆسەی ئاشتی.\n- ساڵی 1992 بووەتە ئەندامی پەرلەمانی كوردستان.\n- ماوەیەك بەرپرسی مەڵبەندی یەكی سلێمانی یەكێتی بووە.\n- بەرپرسی مەكتەبی دارایی یەكێتی بووە.\n- ساڵی 2009 دەستی لە ئەندامێتی مەكتەبی سیاسی یەكێتی كێشایەوە.\n- ساڵی 2009 لەسەر لیستی گۆڕان خۆی كاندید كرد و دواتر كشایەوە.\n- سەرپەرشتیاری فراكسیۆنەكانی گۆڕان بووە.\nنیشانەکردن : گۆڕان\n15889 ژمارەی بینین


بەڕێوەچوونی ڕێوڕەسمی ڕۆژی جیهانیی زمانی زگماکی لە بۆکان\n12:52 - 4 رەشەمه 2718\nئاژانسی کوردپا: ناوەندی فەرهەنگی و فێرکاریی بەیان ڕێوڕەسمێکی تایبەت بە بۆنەی ڕۆژی جیهانیی زمانی زگماکی و بەرز ڕاگرتنی یادی مامۆستا هەژار لە شاری بۆکان بەڕێوە برد.\nڕۆژی پێنجشەممە ۲ی ڕەشەمە، لە ناوەندی فەرهەنگی و فێرکاریی بەیان، ڕێوڕەسمێک بۆ پیرۆزی ڕۆژی جیهانیی زمانی زگماکی و بۆ یادی مامۆستا هەژار گیرا.\nلەو ڕێوڕەسمەدا کە بە بەشداری مامۆستایان و لایەنگرانی زمان و ئەدەبی کوردی بەڕێوە چوو، گرینگی خوێندن و نووسین بە زمانی زگماکی و پێویستی بایەخدان بە زمانی کوردی و ئەرک و خزمەتەکانی ناوەندی فەرهەنگی و فێرکاریی بەیان خرا بەر باس و وتووێژ.\nلەو ڕێوڕەسمەدا مامۆستایان:\n۱. ئەمیر پیادە (بەرپرسی گشتی ناوەندی فەرهەنگی و فێرکاریی بەیان)\n۲. ئەنوەر پیادە (بەرپرسی ڕێکخراوی میساقی عیداڵەتی زاگڕۆس)\n۳. محەممەد حوسەینپوور (ڕێزان)\n۵. دوکتور ئەمیر عەبباسی\n۷. سەعدوڵڵا مەجیدی\n۹. حسەین شێربەگی\n۱۰. نوسرەت سوارە\n۱۱. پێژمان شەریعەتی\nهەر کام بە نۆبەی خۆیان وتاریان پێشکەش کرد و لەسەر گرینگیی زمانی زگماکی قسەیان کرد.


تا کۆتایی 2019ی زاینی 50 هەزار پەنابەری نایاسیی لە ئیستامبۆڵ دەردەکرێن\nTUESDAY, 11 JUNE 2019 - 13:00\nبەشی تورکیا- سولەیمان سۆیلۆ وەزیری ناوخۆی تورکیا ئاماژەدا بە بوونی پەنابەرانی نایاسایی لە وڵاتانی جۆراوجۆرەوە لە ئیستامبۆڵ و وتی: تا کۆتایی 2019ی زاینی 50 هەزار پەنابەری نایاسایی لە ئیستامبۆڵ دەردەکەین.\nبەپێی هەواڵی کوردپرێس، سولەیمان سۆیلۆ وەزیری ناوخۆی تورکیا ڕایگەیاند: ساڵی پار 4هەزار و 500 کەسمان لە ئیستامبۆڵەوە بۆ وڵاتانی خۆان ناردەوە. تا ئێستا بەگشتی 13 هەزار کەس بۆ وڵاتانی خۆیان نێردراونەتەوە. تا کۆتایی ساڵی 2019ی زاینی 50 هەزار کەس لەم پەنابەرانە لە ئیستابۆڵ دەردەکرێن. واتا 50 هەزار پەنابەری نایاسایی کە لە ڕێگای قاچاخەوە خۆیان گەیاندووەتە ئیستامبۆڵ.\nناوبراو لە درێژەدا وتی: مۆڵەت نادەین ئیستامبۆڵ بکرێتە ناوەندی پەنابەرانی نایاسایی. ئەمە زۆر ڕوون و ئاشکرایبە کە هەمووان دەبێت ملکەچی یاساکانی ئێمە بن. هەر کەس لە هەرکوێوە هاتبێت ئێمە مۆڵەت نادەین نەزمی کۆمەڵایەتیی ئێمە تێکبدات. فەرمانی تایبەتمان لەمبارەوە داوەتە دۆستانمان لە بەشە جیاوازەکان.\nسەرچاوە: ڕۆژنامەی ئایدینلیک


لە ئامێدی شێوازێكی داربڕین.. هۆکاری پاراستنی دار و دەستەبەرکردنی داهاتە\nدانیشتووانی چەند گوندێكی سنووری شارۆكەی ئامێدی بە مەبەستی پاراستنی دارەكانی نێو گۆڕستان بەخاوێنکردنەوە و كوزاخەكردنی دارەکان دەیانەوێت وێڕای دەستەبەرکردنی داهات لە فرۆشتنی دارە بڕاوەکان، دارەکان بپاریزن و ببنە هۆی دووبارە گەشە و نوێکردنەوەی دارەکانیان.\nکوزاخە کردن بریتییە لە قوتکردنەوە یان هەرەسکردنی دار کە هەنگاوێکی گرینگە بۆ بەهیزکردنی دار. هەندێک جۆری دار ئەگەر ساڵانە کوزاخ نەکرێن ئەوا هیچ بەرێک نادەن. سێو و رەز لە گرنگترینی ئەو دارانەن کە ساڵانە هەرەس دەکرێن.\nلە ئامێدی دوای قوتکردنەوەی دارەکانی گۆڕستان، دارەبراوەکان دەفرۆشرێن و داهاتەکەشی بەسەر هەژار و كەمدەرامەت دابەش دەکرێن هاوکات پێداویستییەكانی گۆڕستان و مزگەوتیشی پێ دەکڕدرێت.\nكوڤان حەجی دانیشتووی گوندی "ملێ مەیدانی" لە شارەدێی شێلادزێی سەر بە شارۆكەی ئامێدی بە "وشە"ی، راگەیاند بڕینی داری گۆڕستان بۆ ئەوەیە دارەكان پارێزڕاو بن. هاوکات شڤان محەمەدیش گوتی "هەموومان خزم و کەسی یەکترین و بەیەکەوە دارەکان کۆ دەکەینەوە و بۆ پێداویستی مزگەوت و شتی تر سوود لە داهاتەکەی وەردەگرین."\nموحسێن عەبدولرەحمان بەساڵاچوویەکی گوندەکە بە "وشە"ی، راگەیاند ، تەمەنی گۆڕستانی "ملێ مەیدان" زیاترە لە هەزار ساڵ بەڵام ماوەی 60 ساڵە نێوە نێوە دارەكانی نێو گۆڕستانی گوند دەبڕن بو ئەوەی جارێكی تر نوێ ببنەوە و تەمەنیان درێژتر بێت.\nبە گشتی نزیکەی هەزار داری گەورە لەنێو گۆڕستانەکە هەن. موشیر محەمەد بە ساڵاچوویەكی تری گوندەکە گوتی ئەم کارەیان بە ئاگاداری بەرپرسانی ژینگەیە ٢٠ کەس کاری تێدا دەکەن و دارە بڕاوەکانیش بەمەبەستی فرۆشتن رەوانەی شوێنی تر دەکەن. ئەو هاووڵاتییە گوتیشی هەر 10 ساڵ جارێك دارەكانی دارستان و نێو گوڕستان پێویستی بە كوزاخ هەیە و هەر ئەوەش وای کردووە تەمەنیان سەدان ساڵ درێژ بێت.\nلە سنووری شارۆكەی ئامێدی سەرووی 500 گۆڕستان هەن.\nوشە/ئامێدی- نەوزاد هلۆری.


کامێراى چاودێرى چى نیشاندەدات؟\nسەمەد تا درەنگانى شەوى رابردوو لەگەڵ دراوسێکانى سەرقاڵى گفتوگۆکردن بوو بۆ قیرتاوکردنى شەقامى گەڕەکەکەیان و دروستکردنى باخێک، بێ ئاگا لەوەى چەند کاتژمێرێک دواتر و لەبەیانیەکى زوودا بە چەند فیشەکێک کۆتایی بە ژیانى دەهێنرێت.\nسەمەد کە لەپەنجاکانى تەمەنیدا بوو یەکێک بوو لەسەرمایەدارەکانى سلێمانى و خاوەنى بەنزینخانەى شەن بوو لە نزیک شاری سپی، ماوەى حەوت مانگ بوو لە گەڕەکى سروشتى سلێمانى لەسنورى قڕگە نیشتەجێ بوو.\nسەرلەبەیانى ئەمڕۆ سەمەد وەک هەر رۆژێکى دیکە بە ئۆتۆمبێلەکەى منداڵەکەى گەیاندە قوتابخانە، بەڵام لەکاتى گەڕانەوەی و نزیکبوونەوە لەماڵەکەى درایە بەر دەستڕێژى گولـلە و دەستبەجێ گیانى لەدەستدا.\nژمارەیەک شایەتحاڵ لە شوێنی رووداوەکە کە هاوکات دراوسیی کوژراوەکەشن بە "ناس کورد" یان ڕاگەیاند، سەمەد سەرلەبەیانى ئەمڕۆ منداڵەکەی بردووە بۆ قوتابخانە و لەکاتی گەڕانەوەیدا لەنزیک ماڵەکەی خۆی تەقەی لێکراوە.\nئاماژەیان بەوەشکرد، سەمەد کەسێکی نەرمونیان و بێ کێشە بووە و بەردەوام دەستی هاوکاری درێژکردووە بۆ کەسانی کەمدەرامەت وهەژاری گەڕەکە.\nڕووداوەکە لەنێوان کاتژمێر 8:30 بۆ 9:00 سەرلەبەیانى ئەمڕۆ ڕوویداوە، بەپێی وتەى شایەتحاڵەکان لە کاتی رووداوەکەدا سەمەد جلی ماڵەوەی لەبەردا بووە و لەناو ئۆتۆمبێلەکەی خۆیدا بووە و دوو گولـــلەی ئاڕاستە کراوە و یەکێکان بەرسەری کەوتووە و دەست بەجێی گیانی لەدەستداوە.\nئەوەشیان خستەڕوو، دوایین جارکە (سەمەد)یان بینوە کاتژمێر 11.00 شەوی رابردوو بووە کەلەگەڵ ژمارەیەک دانیشتوی گەڕەکەکە کۆبووەتەوە و لەهەوڵی ئەوەدا بووە کۆمەکی یەکتربکەن بۆ ئەوەی شەقامی گەڕەکەکە قیرتاو بکەن و باخێکیش دروست بکەن.\nبەگوێرەی وتەکانی شایەتحاڵەکان، کامێراکانی چاودێری گەڕەکەکە ئەوەیان دەرخستووە کە ئەو کەسەی تەقەی لە(سەمەد) کردووە پیادە بووە و دەمانچەی پێ بووە و دوای تەقەکردنە بەخێرایی هەڵهاتووە.\nلەدواى رووداوەکەوە پۆلیس لێکۆڵینەوەى دەستپێکردووە، بەڵام هێشتا هۆکارى رووداوەکەى ئاشکرانەکردووە.\nسەرکەوت ئەحمەد، وتەبێژی بەڕێوەبەرایەتی پۆلیسی سلێمانی( 29ی حوزەیرانی 2021) بە" ناس کورد"ی ڕاگەیاند "ئەو هاوڵاتییە ئەم بەیانییە منداڵەکەی بردووە بۆ قوتابخانە و لەڕێگە تەقەی لێکراوە و فیشەکێک بەرسەری کەوتووە و دەست بەجێ گیانی لەدەستداوە".\nوتیشى "پەڕاوی لێکۆڵینەوە بۆ ڕووداوەکە کراوەتەوە وتیمەکانی تاوان لە شوێنی ڕوداوەکەن، بەڵام تائێستا هۆکاری کوشتنەکەی دیار نییە".\nهەولێر؛ کچێک لەلایەن باوکییەوە کوژرا\n2021.07.12 - 08:57\nبەوێنە؛ لە چۆمان شەڕێکی سەخت دروست بوو و کوژراو و برینداری لێکەوتەوە\n2021.07.12 - 08:37


🏰 ئازادی (حاجی ئۆمەران) جهـ\n📅 دەمێ تومارکرنێ May 10 2018 1:10PM\nیەک لە گوندەکانی شارۆچکەی حاجی ئۆمەرانە لە پارێزگا [ زێدە... 👁] ✖ ✖ ✖ 0 1 ✔ 64% ✍ س.ئـ. 10-5-2018 13:10:31\n📷 پیاوێکی کوردی ناوچەی حاجی ئۆمەران ساڵی 1949 وێنە و پێناس\n📅 دەمێ تومارکرنێ Dec 11 2015 11:55AM\n👁 ئەڤ بابەتە 3,555 جار هاتیە دیتن\nفۆتۆگرافەر: Wilfred Patrick Thesiger [ زێدە... 👁] ✖ ✖ 0 0 ✔ 70% ✍ م.ب. 11-12-2015 11:55:28\n🏰 حاجی ئۆمەران جهـ\n📅 دەمێ تومارکرنێ Dec 17 2008 10:34AM\n👁 ئەڤ بابەتە 11,098 جار هاتیە دیتن\nحاجی ئۆمەران یەکێکە لە هاوینە هەوارە بەناو بانگەکا [ زێدە... 👁] ✖ ✖ 1 27 ✔ 99% ✍ هـ.ب. 17-12-2008 10:34:04\n📊 داخستنی دەروازەی حاجی ئۆمەران زیانی سێ ملیۆن دۆلاری بەهەرێم گەیاندوە ئامار و راپرسیا\n📅 دەمێ تومارکرنێ Oct 28 2017 8:41AM\n👁 ئەڤ بابەتە 3,034 جار هاتیە دیتن\nدواڕۆژ، ئاکۆ حەمەد رابی بەهۆی داخستنی مەرزی نێود [ زێدە... 👁] ✖ ✖ ✖ 0 0 ✔ 95% ✍ هـ.ب. 28-10-2017 8:41:23\n📊 داخستنی گومرگی حاجی ئۆمەران و کاریگەرییەکانی لەسەر کاسبکاران ئامار و راپرسیا\n📅 دەمێ تومارکرنێ Nov 19 2017 10:06AM\n👁 ئەڤ بابەتە 2,837 جار هاتیە دیتن\nڕۆژنیوز - زۆسک باڵەک کاریگەرییەکانی داخستنی مەرزی [ زێدە... 👁] ✖ ✖ ✖ 0 0 ✔ 95% ✍ هـ.ب. 19-11-2017 10:06:49\n📊 داخستنی مەرزی حاجی ئۆمەران 30 هەزار کەسی بێکارکردووە ئامار و راپرسیا\n📅 دەمێ تومارکرنێ Dec 25 2017 1:10PM\n👁 ئەڤ بابەتە 2,798 جار هاتیە دیتن\nدواڕۆژ، ئاکۆ حەمەد رابی بەهۆی داخستنی مەرزی نێود [ زێدە... 👁] ✖ ✖ ✖ 0 1 ✔ 95% ✍ هـ.ب. 25-12-2017 13:10:08\n📊 داخستنی مەرزی حاجی ئۆمەران 900 بازرگانی کورد بێکار دەکات ئامار و راپرسیا\n📅 دەمێ تومارکرنێ Nov 14 2017 11:27AM\n👁 ئەڤ بابەتە 2,878 جار هاتیە دیتن\nدواڕۆژ، ئاکۆ حەمەد رابی بەهۆی داخستنی مەرزی حاجی [ زێدە... 👁] ✖ ✖ ✖ 0 0 ✔ 95% ✍ هـ.ب. 14-11-2017 11:27:33\n📷 سنوری نێودەوڵەتی حاجی ئۆمەران وێنە و پێناس\n📅 دەمێ تومارکرنێ Feb 20 2015 11:51AM\nسنوری نێودەوڵەتی حاجی ئۆمەران، دەڤەری باڵەکایەتی [ زێدە... 👁] ✖ ✖ 0 14 ✔ 80% ✍ م.ب. 20-2-2015 11:51:56\n🏰 شەهیدان (حاجی ئۆمەران) جهـ\n📅 دەمێ تومارکرنێ Jul 8 2019 11:37PM\n👁 ئەڤ بابەتە 1,056 جار هاتیە دیتن\nگەڕەکێکی شارنشینە لە شارەدێی حاجی ئۆمەران سەر بە ش [ زێدە... 👁] ✖ ✖ ✖ 0 3 ✔ 76% ✍ ج.ع.ئـ. 8-7-2019 23:37:49\n📕 شەڕی حاجی ئۆمەران سەرەتایەک بۆ جینۆسایدی کورد پەڕتووکخانە\n📅 دەمێ تومارکرنێ Jul 31 2017 9:18PM\n👁 ئەڤ بابەتە 4,982 جار هاتیە دیتن\nعەلی مەحمود محەمەد [ زێدە... 👁] 📕 ✖ 0 0 ✔ 99% ✍ هـ.ب. 31-7-2017 21:18:29


سترێسی بەردەوام سەرەتان بەرەو خراپی دەبا - Radio Sweden Kurdish - ڕادیۆی سوید - Radyoya Swêdê | Sveriges Radio\nDoktor Erica Sloan, som forskat om stress och cancer. وێنە: Anna Larsson/Sveriges Radio.\nسترێسی بەردەوام سەرەتان بەرەو خراپی دەبا\nبڵاو کرایه‌وه fredag 5 januari 2018 kl 09.00\nبەشێکی زۆر لە لێکۆڵینەوە زانستییەکان ئەوە دەردەخەن کە دڵەڕاوکی و سترێسی بەردەوام کەریگەری خراپیان هەیە لەسەر نەخۆشی سەرەتان.\nبە پێی زانیارییەکان، هۆکاری ئەمە بۆ ئەوە دەگەڕێتەوە کە خەم و نیگەرانی وا لە جەستەی مرۆڤ دەکەن خانە تووشبووەکانی سەرەتان بە ئاسانی نەتوانن چارەسەر وەربگرن. هەر بۆیە ئێستا شارەزیانی ئەو بوارە لە هەوەڵی ئەوە دان ڕێگا چارەیەک بدۆزنەوە بۆ ئەوەی ریسکی بڵاوبوونەوەی تومۆرەکان کەم بکەنەوە، ئەمەش لە ڕێگای پێشگرتن لە پەرچەکرداری زیانبەخشانەی جەستەی مرۆڤ لەبەرامبەر سترێسدا.\nهاوکات لێکۆڵەران گەیشتوونەتە ئەو ئەنجامەی کە ئەو ژنانەی دەرمانی کەمکردنەوەی پەستانی خوێن بەکار دێنن و دواتر توشی سەرەتانی مەمک دەبن، بە ڕێژەیەکی کەمتر مێتاستاس(dottertumörer)یان هەبووە بە بەراورد لەگەڵ ژنانی تر.\nدکتۆر ئێریکا سلۆون لە زانکۆی مۆناش ی ئوسترالیا دەڵێ:\nئەو دۆزینەوەیە بۆ ئێمە دڵخۆشکەر بوو. چوونکە ئەوە وا دەکا ئێمە بتوانین دەرمان و چارەسەری دژی دڵەراوکێ و نیگەرانی بدۆزینەوە. لە ڕاستیدا لە کاتی دڵەڕاوکێ و سترێسدا جەستەی مرۆڤ ناتوانێ ڕووبەڕووی هێرشی خانە تووشبووەکان بە سەرەتان ببێتەوە و لە بەرامبەریاندا خۆڕاگری بکا.\nخانمی سلۆون لەو باوەڕە دایە کە ئێستا کە ئەوان تێگەیشتوون دڵەڕاوکێ و سترێس چ کاریگەریەکی بەرچاویان هەیە لەسەر خێرابڵاوبوونەوەی سەرەتان بە ناو خانە تووشبووەکانی جەستەی مرۆڤدا، دەکرێ لە هەوڵی ئەوە دا بن کە چۆنییەتی پێشگیری ئەو خێرا بڵاو بوونەوەیە بدۆزنەوە. وەک نموونەش باس لە ڕێگەگرتنی ئەو شەپۆلانە دەکات کە لە تومۆرەکانەوە ئاراستەی مێشکی مرۆڤ دەکرێن.


کشانەوەی خێرای وڵاتانی ڕۆژئاوا لە ئەفغانستان سەرلە نوێ مشتومڕی لە بارەی دەستوەردانی لیبراڵییەوە گەرم کردەوە. ڕاستییەک هەیە کە زۆر جار ئەم گفتوگۆیە فەرامۆشی دەکات،\nئەویش ئەوەیە کە هەموو دەستوەردانەکان هەڵە نین.\nئەو ڕێکارەی کە بەریتانیا و ئەمریکا و فەرەنسا و وڵاتانی دیکە لە ساڵی ١٩٩١دا لە کوردستانی عێراقدا گرتیانە بەر بە سەتان هەزار هاونیشتمانیانی منی لە کوشتن لە سەر دەستی سەدام حسەین ڕزگار کرد. پرۆسەی نوای ئارام بیرۆکەی جۆن مەیجەرە، دواتریش ناوچەی دژە فڕین کە بۆ ماوەی ١٢ ساڵ کوردستانی پاراست. ئەوانە پانتایی و ئاسایشێکی ڕێژەییان بۆ ئەنجامدانی هەڵبژاردن و دامەزراندنی پارلەمان و دامەزراوە حکوومیەکان و هێزی سەربازیی شەرعی (پێشمەرگە) ڕەخساند.\nکە لە ساڵی ٢٠٠٣شدا عێراق ئازاد کرا، دەستمان کرد بە سەر لە نوێ ئاوەدانکردنەوەی هەزاران گوندی وێرانکراوی دەستی بەعسیەکان، دامەزراندنی پیشەسازیی نەوت و ئابووریی بازاڕی گەشەسەندوومان خوڵقاند.\nبە کورتی، دەستوەردان بەر لە ٣٠ ساڵ زەمینەی بنیاتنانی دەوڵەتەکەمانی ڕەخساند.\nئەمڕۆ گەلی کوردستان و بەریتانیا هاوڕێی بەهێزی یەکدین، هاوبەشی بازرگانی و هاوپەیمانن لە شەڕی دژی تیرۆردا، سەردانم لەم هەفتەیەدا بۆ بەریتانیا بۆ بەرز ڕاگرتنی ئەو هاوبەشیە بەهێزەیە کە لە وەبەرهێنانی بەریتانیا لە کوردستاندا ڕەنگی داوەتەوە لەگەڵ پەرۆشیی گەنجانمان لە کوڕان و کچان بۆ خوێندن لە زانکۆکانی بەریتانیا و بوونی ڕەوەندێکی پێگەیشتووی کوردی لە سەرانسەری بەریتانیادا.\nبەڵام هێشتا شەڕە هاوبەشەکەمان لە دژی تیرۆر بە کۆتانەهاتووە و پێویستیمان بە دانبەخۆداگرتنی ستراتیژی هەیە.￼￼￼￼￼￼￼￼￼\nتا ئێستاش ڕێکخراوی دەوڵەتی ئیسلامی (داعش) لە عێراق و سووریا و دەوروبەردا چالاکە. هەروەک چۆن بینیمان تاڵیبان چاوەڕوانی کشانەوەی هێزەکانی دژەکانی لە ئەفغانستان دەکرد،\nداعشیش هیچ پەلەی لە خۆبەدەستەوەدان یان هەڵهاتن نییە. پێشمەرگە لەگەڵ هێزەکانی عێراقی و وڵاتانی خۆرئاوا بەردەوامە\nلە بەرەنگاربوونەوەی ئەم هەڕەشەیە، چونکە ئاییندەمان و ئاسایشی هاوپەیمانان کە لەنێو ماڵەکەیاندا کردەی تیرۆریستیی جەرگبڕیان چەشتووە، پشت بەو بەرنگاربوونەوەیە دەخوازن. کوردستان دەکەوێتە سەر نەخشەی ڕووبەڕووبوونەوە لە نێوان ئازادی و خۆسەپاندن، هیوا و تاریکیدا. گرووپە توندڕەو و تیرۆریستیەکان هەڕەشە لە خۆمان و شێوازی ژیانمان دەکەن. بەڵام ئێمە هەر بە نوای ئارام و لوتکەی لێبوردەیی دەمێنینەوە.\nئێمە پێشوازیمان لە نزیکەی یەک ملیۆن پەناهێندەی سووریا و ئاوارەی عێراقیی هەڵهاتوو لە دەست داعش کردووە کە ئەگەر دەرگامان بە ڕوویاندا نەکردایەوە چارەنووسیان یان کوشتن بوو\nیاخود کۆچی بە کۆمەڵی پەنابەران بۆ وڵاتانی ئەوروپا.\nئێمە پێشوازی لە هەموو ئایینەکان دەکەین و قبووڵیان دەکەین: کریستیانەکان، ئێزیدیەکان و موسوڵمانان و هەموو ئایینزاکانی دیکە.\nمشتومڕ لە بارەی ئەفغانستانەوە درێژەی دەبێت، بەڵام دەستوەردان لە کوردستاندا سەرکەوتن بوو بۆ بەریتانیا و سەرجەم مرۆڤایەتی. وەک چۆن پێویستە لە هەڵەی کەسێک فێر بین و عیبرەت وەر بگرین، ئاوایش گرنگە سەرکەوتنەکانی کەسێک بەرز بنرخێنین.\nدواترین دەستکاریکردن لەسەر شەممە, 09 نیسان 2022 15:33


مۆبایلی Oppo K9s بە چیپسێتی سناپدراگۆن 778G و ڕوونمای 120 هێرتز نمایشکرا – کەی ئای تی ئێن\nچۆن وێنەی WhatsApp لای کەسی بەرامبەر دەشاریتەوە؟\nسامسۆنگ بیستۆکی بێوایەری گالەکسی Buds ـی نمایشکرد\nکۆمپانیای BMW بەڕاستی سکۆتەری کارەبایی لە ژێر ناوی BMW CE 04 بەرهەم دەهێنێت\nبەڤیدیۆ: چاوپێخشاندن بە مۆبایلى Oppo f1s\nخزمەتگوزاری پەخشکەری +Disney لە ژمارەیەک وڵاتی دیکە بەردەست دەکرێت\nئاستێکی یاریکردنی نوێ بۆ یاری Horizon Zero Dawn بڵاوکرایەوە\nکامێرا و هاوێنە ئامادەکراوەکانی کانون و نیکۆن بۆ ئۆڵۆمپیادی ۲۰۱٨\nپێشبینی دەکرێت ساڵی داهاتوو سۆنی وەرچەرخان لە ڕووکاری مۆبایلەکانیدا بکات\nئۆپۆ 21, تشرینی یه‌كه‌م 2021\nئۆپۆ مۆبایلی Oppo K9sـی نمایشکرد، کە لە ڕووی پاتری و روونماوە باشترکراوە بە بەراورد بە مۆبایلی Oppo K9.\nمۆبایلەکە روونمایەکی LCD بەقەبارەی 6.59 ئینج بە تێکرایی نوێبوونەوەی 120 هێرتز و تێکرایی نوێ بوونەوەی دەست لێدانی 240 هێرتز و بەروونی +FHD لەسەر جێگیرکراوە و روونماکەی بە پارێزەری Panda Protection رووپۆش کراوە. هەروەها ئەم ڕوونمایە پشتگیری لە تەکنەڵۆژیای DCI-P3 دەکات بە ڕێژەی %100 بۆ ڕەنگەکان و هەروەها رووناکیەکەی دەگاتە 600 نیت.\nبە چیپسێتی Snapdragon 778G بەهێزکراوە و بەهەردوو بژاردەی ڕامی 6 گێگابایت و 8 گێگابایت لەجۆری LPDDR4x بەردەست دەخرێت. شایەنی باسە بە بژاردەی بیرگەی 128 گێگابایت لەجۆری UFS 2.2 بەردەست دەخرێت و بژاردەی ڕامی 8 گێگابایت پشتگیری لە تایبەتمەندی RAM Virtual دەکات کە ڕێگەت پێدەدات 5 گێگابایتی بیرگە وەکو ڕامی زیاتر بەکاربهێنیت.\nئەم مۆبایلە کامێرای سێڵفییەکەی وەکو کامێرای سێڵفی جۆری پرۆکەیەتی بە روونی 16 مێگاپیکسڵ و لە دواوە سێ کامێرا لە خۆدەگرێت، کە کامێرای سەرەکی بەروونی 64 مێگاپیکسڵە و توانای هەیە بەروونی 4K و 30 وێنە لە چرکەیەکدا ڤیدیۆ تۆماربکات، کامێرای گۆشەفراوانەکەیشی ڕوونی 8 مێگاپیکسڵ و کامێرای ماکرۆکەیشی 2 مێگاپیکسڵە.\nپاترییەکی قەبارە 5000 مللی ئەمپێر.کاتژمێر لەخۆدەگرێت و پشتگیری لە بارگاویکەرەوەی خێرادەکات بەهێزی 30 وات و توانای هەیە تەواوی پاترییەکە لەماوەی 59 خولەک بارگاوی بکاتەوە.\nشایەنی باسم، مۆبایلەکە هەستەوەری پەنجەمۆر لەسەر دوگمەی Power جێگیرکراوە و دەرچەی هێدفۆن جاک لە خۆدەگرێت و پشتگیری هەر یەک لە ئینتەرنێتی تۆڕی نەوەی پێنجەم و Wi-Fi 6 و Bluetooh 5.2 دەکات.\nنرخی مۆبایلەکە بۆ بیرگەی 128 گێگابایت و ڕامی 6 گێگابایت بریتییە لە 265 دۆلار و بۆ بیرگەی 128 گێگابایت و ڕامی 8 گێگابایت بریتییە لە 300 دۆلار. ئەم مۆبایلە لەڕێکەوتی 1 ـی مانگی داهاتوو بەردەست دەبێت لەچین و تا ئەم خولەکەش هیچ رێکەوتێک ئاشکرا نەکراوە بۆ بەردەست بوونی لە جیهان.\nتاگەکان Oppo OppoK9s


تەرمی گەڕۆك - بنکەی روناکبیریی گەلاوێژ :: Gelawej\nگۆران ڕەسوڵ- هەولێر\n"بە هیچ شێوەیەک دەستم بەرنادەن، بەڵام ئاگاتان لە شوێنپێکانتان بێت، گوناهە نابێ پێ بەسەر مردوودا بنێی". هەناسەیەکی هەڵکێشا و هەر خێرا بە کورتی دایەوە "هەر بگەینە ئەوبەری شار، زۆرمان نامێنێت دەرباز دەبین". لەگەڵ گوتنی وشەی دەرباز دەبین، بە بزەیەکی ساختەوە سەیری ناو چاوی هەردووکیانی کرد.\nوەک ئەوەی لەپڕ شتێکی بیرکەوتبێتەوە، چاکەتە تەنکە خۆڵاوییەکەی داکەند و خستییە سەر دەموچاوی دایکی، بەجۆرێک کە سینگیشی دابۆشێت. ئینجا بە برا بچووکەکەی گوت: "نابێ هەروا لێرە بین، دەبێ شتێک بکەین." وەک ئەوەی کە خوێنی هەرزەکاریی لەناو جەستەیدا شەپۆلی ئازاییەتی بدات، قۆڵی براکەی گرت و گوتی "هەستە، دەبێ بگەڕێینەوە، گەڕانەوە تاکە چارەسەرە، من هیچ کۆڵان و شەقامێکی ئەم بەشەی شار لێکناکەمەوە، بۆیە ناتوانین هیچی تر بڕۆین، باشترە بگەرێینەوە ماڵی خۆمان." کە زانی بڕیاری برا گەورەکەی تەنیا چارەسەرە و ترس ڕێگەیان نادا هیچ هەنگاوێکی تر بۆ دەرچوون لەم شارە بنێن، سەری خستە سەر قاچە خوێنتێزاوەکانی دایکی و لە پڕمەی گریانی دا.\n"هەستە دەی، هەستە، وەک منداڵ مەگرییە، خۆ بە تەما نیم دایکمان لێرە جێبهێڵێن، لەگەڵ خۆمان دەیبەین."\nوشەی "لەگەڵ خۆمان دەیبەین" بەجۆرێک ئارامی کردەوە، ئیتر ئەندێشە ساکارەکەی بیری بۆ ئەوە نەچوو کە چۆن دوو مێردمنداڵ دەتوان بەناو ئەم هەموو فیشەک و ئاگر و مەیتەدا، جەستەی قورسی دایکیان هەڵبگرن و بگەڕێنەوە ماڵەکه‌یان!\n"لێرەبە، بزانم شتێک نادۆزمەوە." دوای چەند خولەکێک کە ئەمەی بە برا بچووکەکەی گوت، دەرگەیەکی دار کە بەشێکی بە دووکەڵ ڕەش بووبوو، بەدوای خۆیدا ڕای دەکێشا. دەرگەکەی لە تەنیشت جەستەی دایکیدا دانا و بە هەناسەبڕکێوە گوتی: "دەی، لاقەکانی بخەسەر دەرگەکە." لەگەڵ جوولاندنی جەستەی دایکیان بۆ سەر دەرگەکە، چاکەتە تەنکە خۆڵاوییەکە لەسەر ڕووخساری نەما. گوللـەکە بەر سەرووی چاوی ڕاستی کەوتبوو، بە شێوەیەک کە هەوڵی دابێت لەلای ڕاستی کەللـەی سەرییەوە دەربچێت و بەڵام چەقیبێت. چاکەتەکەی خستەوە سەر دەموچاوی، بەر لەوەی بە براکەی بڵێت "دەبێ هێز بدەیە خۆت و لەگەڵ من بتوانین دایکمان هەڵبگرین و بگەڕێینەوە"، کراسەکەی دایکی کەمێکی تر هێنایە خوارەوە بۆ ئەوەی تەواو قاچەکانی دابپۆشێت، وەک ئەوەی شەرم بێت لە کۆڵانێک کە پڕە لە مرۆڤ، ئینجا زیندوو یان مردوو، قاچی دایکیان ڕووت بێت. ئەسمەرێکی باڵا مامناوەند بوو، جەنگ و برسییەتی ئەو و هەموو ئەوانەی تریشی لە برسان لاواز کردبوو. شەوی بەر لە داڕمانی خانووەکەیان، بە هەر سێكیانی گوت (ئێمە سەردەکەوین)، باوکیشیان هەمان کات گوتی دایکتان ڕاست دەکات، سەردەکەوین، ئینجا هەموومان گۆشتن و قەڵەو دەبین.\n”چه‌ند شه‌وێك له‌مه‌وبه‌ر خه‌ونێكم بینی. سه‌دان ماسی، له حه‌وزێكدا سه‌رئاو كه‌وتبوون، له فه‌رشێكی تازه‌ی بریقه‌دار ده‌چوون. ئه‌مه ئه‌م ڕووباره‌یه، هه‌ر سه‌عاتێكی تره وه‌ك حه‌وزی ماسییه‌كان، ڕووباره‌كه پڕ ده‌بێت له ته‌رم. ئه‌وكاته ده‌توانن به‌سه‌ر ته‌رمه‌كاندا بپه‌ڕنه‌وه ئه‌وبه‌ر.“\nدواتر بلۆكێكی تر، ئینجا بلۆكی شكاو و پارچه‌ی تر. هه‌موویانی كۆكرده‌وه و هێواش هێواش شوێنگۆڕكی پێ ده‌كردن. به شێوه‌یه‌ك ڕێكی خستن و به‌ده‌م ده‌ست ته‌كاندنه‌وه گه‌ڕایه‌وه دواوه و سه‌یرێكی بلۆك و پارچه ڕێكخراوه‌كانی تری كرد. ئه‌مه چه‌ند بلۆكێكی یه‌كێك له لا دیواره‌كان بوو كه تێیدا نووسرابوو)ئێمه سه‌رده‌كه‌وین(.\n” باش، ئه‌ی ئێوه لاینگری...


کاری هاوینان بۆ لاوان بۆ پەیداکردنی پەیوەندی شەخسی گرینگە - Radio Sweden Kurdish - رادیۆی سوید Radyoya Swêdê | Sveriges Radio\nwêne: Malin Winberg/Sveriges Radio.\nکاری هاوینان بۆ لاوان بۆ پەیداکردنی پەیوەندی شەخسی گرینگە\nبڵاو کرایه‌وه torsdag 20 februari 2014 kl 15.59\nکاری هاوینان بۆ لاوان ڕێگایەکی باشە بۆ زیادکردنی شانسیان لە بازاڕی کار و وەرگرتنی کارێک لە دوای تەواوکردنی دەسەکانیان. ئەمە بە پێی ئەنجامەکانی ڕاپۆرتێک لە لایەن ئینستیتۆی هەڵسەنگاندنی سیاسەتی بازاڕی کار و پەروەردە، لێکۆڵەران لێنا هێنسڤیک و ۆسکار نوردسترۆم سکانس نوسراوە.\nسکانس دەڵی بەشێکی زۆر لە لاوان دەگەڕێنەوە ئەو شوێنەی کە کاری هاوینانیان لێ کردووە. هاوکات زۆر کەس کار لە شوێنی وەها دەبیننەوە کە ئاشناکانیان یان ئەو کەسانەی کە پێشتر لە ماوەی کارکردنی هاوین پەیوەندیان لەگەڵ بەستوون، کار دەکەن.\nهەروەها سکانس دەڵێ ئەمەش نیشانەی ئەوەیە کە پەیداکردنی پەیوەندی شەخشی لەگەل هاوکاران لە ماوەی کاری هاوینان بۆ لاوان ڕێگایەکی بەنرخە بۆ بازاڕی کار.\nشتێکی ڕوونە کە پەیوەندی شەخسی لە کاتی پەیداکردنی کار گرینگە. بەڵام ڕاپۆرتی ئینستیتۆی هەڵسەنگاندنی سیاسەتی بازاڕی کار و پەروەردە نیشاندەدات کە تەنانەت ئەو پەیوەندیانەی لاوان لە کاتی کاری هاوینان یان کاری ئیزافی لە پەنای دەرسەکانیاندا دەبەستن دەتوانێ ڕۆڵێکی گەورەی هەبێ.\nکەواتە شانسی وەرگرتنی کار تەنها لەو شوێنەی کە لاوان کاری هاوینانیان لێ کردووە نیە. بەڵکو، ئەو کەسانەی کە لە کاری هاوینان پەیوەندیان لەگەڵ پەستووە و ئەوانەش کاریان گۆڕیوە، دەتوانن هاوکاریان بکەن بۆ وەرگرتنی کار لە شوێنێکی دیکە.\nسکانس دەڵی پێم وانیە کە دەبێ وا حاڵی بین کە خاوەنکاران تەنها ئەو کەسانەی بۆخۆیان دەیان ناسن کاریان پێدەدەن. بەڵکو ئامانجەکان نیشان دەدەن کە خاوەنکاران ئامادەن ئەو کەسانەی کارمەندەکانیان دەیان ناسن کاریان پێبدەن. کەواتە پێویستنیە خاوەنکار بناسی تاکوو بتوانی سود لە پەیوەندییەکان وەرگری. بەڵکو ئەگەر کارمەندێکیش بناسی کە لەگەڵ خاوەنکارەکەی بنەمایەکی متمانەیان هەبێ ئیمکانی هەیە بتوانی سوودی لێ وەرگری.\nبەتایبەتی بۆ ئەو لاوانەی کە بۆ خۆیان ڕێگایەکیان بۆ بازاڕی کار نیە، بەستنی پەیوەندی شەخسی و تۆڕێکی پەیوەندی لە کۆمەڵگادا گرینگە. بۆ نمونە بۆ ئەو لاوانەی کە دەیانهەوێ پیشەیان لە دایک و باوکیان جیاواز بیت، یان ئەوانەی کە لە هەڵومەرجێکی کۆمەڵایەتیدان کە بەشێکی کەم کاریان هەیە، پەیوەندی شەخسی زۆر گرینگە.\nبە پێی قسەکانی ئۆسکار نوردسترۆم سکانس دەبێ شێوەی پەروەردەکردن بگۆڕدرێ تا شانسی ئەو لاوانە زیاد بێ و دەرفەتیان پێبدەین ئەو پەیوەندیانەی کە پێویستە پەیدای بکەن.\nسکانس دەڵی ئەگەر بنەمایەک بۆ بەستنی پەیوەندی نێوان لاوان و خاوانکاران بکەین بە بەشێک لە خوێندن و پەروەردە دەتوانین کێشەی نەبوونی پەیوەندی کەم کەینەوە.\nهەروەها سکانس دەڵێ دڵنیانین ئەو لاوانەی کە لە بازاڕی کار پەیوەندی چاکیان هەیە کاری باشتر یان خراپتر وەردەگرن. بەڵام لەوە دڵنیاین کە ئەو کەسانەی پەیوەندیان لە بازاڕی کار و کۆمەڵگادا زۆرە ئاسانتر کار وەردەگرن.


ماڵپەڕە ئاتییە کوردیەکانی تر | kurditgroup\nماڵپەڕە ئاتییە کوردیەکانی تر\nکاتێک خوێندن بیزارم ئەکات، شتی سەیر ئەکەم منیش :)\n۱. [url=http://karwanit.com/kurdish/?p=159]ئیشێکی هەتا بڵێی جوانە[/url]. بە کوردی کردنی PhPMyadmin ئەگەر یەکێ لە سێ کوچکەی ئایتی (چاوگ، زکورد، کوردئایتی) نەیانکردبێ و گاڵتەم پێ نەکەن چونکە ئاگادار نیم\n۲. [url=http://karwanit.com/kurdish/?p=153]بەڕاستی هەندێکمان وردە[/url] وردە حەزمان چویتە جەرەس لێدانی دەرگای سایتە کوردیەکان و تف ڕاکردن پێش ئەوەی بێنە دەرەوە :)\n۳. ئەم [url=http://kitn.net/babat/3364]شتانەش[/url] لە کوردئایتیگروپ وەک کۆکاین وایە :)\nدەستی هەموویان خۆش و بمێنن بۆ کوردە دەوڵەمەندەکانی باشور!\nدەستخۆش براستی پێویستە ئەرێ كاك هیوای بەرێز ئەبۆنتۆ زمانی كوردی هەیە ؟\nئەو برادەرە زۆر وێرانە، لە ئەرشیف ڤیدیۆیەک و یەک کۆمەڵ نوکتەی هەیە.\n4 / Hooshyar\nسڵاو ، ئەم سایتەش هەیە ، کەس پشنیاری نیە ؟\nهیندێک ماڵپەرەی تریش هەنەە بەڵام بە خاوەن ماڵپەرەکانی کوردی هیندە لە گەل یێک دۆژمنن پیاو ناوێرێ باسیان بکا.\nهاورێیان ئێمە هەموومان بۆ ئایتی کوردستان هەوڵ دەدەین باشتر نیە لەگەل یێک هاوکاری بکەین.\nنا وانییە، ئایتی دیوەخان و برادەرایەتی و کوردایەتی ...هتد نییە. زۆرن ماڵپەڕی کوردی بەبێ شومار، بەتایبەت ئایتی بەڵام زۆر زۆر دەگمەنن ئەوانەی بۆ زانستەکە دەنوسن بەبێ لاسایی دووبارەیی.\nماڵپەڕی فێربوونێک لە یوتوب هەیە، شتی باش و جوان بڵاودەکەنەوە. نازانم ئەمە ئەوانن یان نا!؟\n6 / Sardaren\nکاک سیا ئاگایەکیشت لە نوکتەکانی کورد ئایتی گروپیش بێت!\nئەوەندە سەر کراوەتە سەر دروست کردنى سایت و مەکۆ و بەزم و ڕەزم زۆربەشیان نازانن بۆ کردویانەتەوە بەبێ بەرنامە بەڕێوەى دەبەن ئەوەیان بەلاوە گرنگە چەند ئەندامیان هەیە و چەند بابەت و چەند دەست خۆشى ئەنوسرێت ڕؤژانە\nهەندێ لەو نوکتانەی ئێرەشمان بۆ بنوسە! من ئاگاداریان نیم.\nئەرێ بەڕاست کامەیە نوکتەکانی کوردئایتیگروپ؟ با نوسەرەکەی فێرکەین چۆن کیبۆردەکە داگرێت!\n10 / Sardaren\nوەڵا بڵێم چی! زۆر جار لێر و لەوێ دەمەتەقێ و قسەی خۆشم بینیوە بۆیە دەڵێم نوکتەکانی کوردئایتی گروپیشت بیرنەچێت!\nکاکە سەردارێن، ئەگەر کوردئایتیگروپ بیەوێت لە داهاتوو دامەزراوەیەکی وەک [url=http://www.bcs.org/]BCS[/url] دروست بکات، نابێ نەزانن جیاوازی Fedoraو Ubuntu چیە. بەڵام هەموو لە جێگایەکەوە دەست پێ ئەکەین.\nچاکم بیرە ئەوکاتانەی هەرام بوو لەسەر دژایەتی کردنی PDF نەم ئەزانی کوێم دێشێ!\nگرنگ زانین نیە، گرنگ زانینی نەزانینە.\nبابەتەکەی من بۆ دەستخۆشی بوو لە کاری نایاب، بیری خۆمی بخەمەوە.\n12 / Sardaren\nکاک هیواگیان گەر من نەمزانیبایە بۆ دەستخۆشییە هەرگیز خۆم نەدەخستە ناو بابەتەکەوە. پاشان من شانازی بەبوونی گروپێکی وەکو کوردئایتی گروپ دەکەم کە جیاواز لە زۆربەی زۆری پێگەکان ئیش و کارەکانیان بە پلانە و دوورن لە کاری کۆپی پەیستی وەکو چۆن پیشەی زۆری ماڵپەرە کوردییەکانە (یەک دەنوسێ و دەیان کۆپی دەکەن بەبێ گوومانی بێ سەرچاوە.) پاشانێکی تر بەخوا کە ئەم پەیامانەم نوسیی بەو پەڕی دڵخۆشییەوە نوسیم چونکە کاک سیا زۆر ڕاستەوخۆیانە ڕەخنەکانی دەنوسێت و بەڕاستیش جێگای سوودن بەڵام گونجاوترە ڕەخنەکان بە زمانێکی تر بنوسرێن!\nبۆ هەمووان دڵخۆشییە بەڕێزانی وەکو جەنابتان ماڵپەڕە کوردییەکان هەڵبژێرن و لە ماڵپەڕەکانی تریان جیابکەنەوە، تەنانەت هاوکاری و بیروڕا گۆڕینەوەشتان لەگەڵیان شتێکی گەورەترە. من هەرگیز بەخۆم نەوتووە دەزانم و هەرگیزیش ناڵێم دەزانم بەڵکو دەڵێم لێم گەڕێ با تاقی بکەمەوە. هیواخوازم زیاتر کارەکانتان چڕبکەنەوە و دامەزارەوەیەکی باشتر لە دامەزراوەی نابراو دابمەزرێنن و خزمەتی خۆتان و میللەتەکەمانی پێ بکەن.\nهیواخوازیشم ماڵپەڕ و گروپ و پێگە کوردییەکانی تریش بیر لەڕێڕەوی گەشەدان بەخۆیان بکەنەوە و هەستنە سەرپێ و ئەوانیش بەشێوەیەک لە شێوەکان خزمەت بەخۆیان و میللەتیان بکەن.\nهیوام سەکەوتناتانە و هەمووتان بژین و بۆمان بمێنن.


هێزەکانی عێراق هێرشەکانیان بۆ بەشی ڕۆژئاوای موسل دەستپێدەکەن\nی مانگی دوو ١٩, ٢٠١٧\nهێزی عێراقی بە پشتیوانی ئەمەریکا ڕۆژی یەکشەممە دەستیکرد بە ئۆپەراسیۆنێکی گەورەی لەشکری بۆ دەرکردنی داعش لە بەشی ڕۆژئاوای شاری موسڵ، ئەمەش نوێترین قۆناغی ئەو ئۆپەراسیۆنەیە کە چوار مانگ لەمەو بەر بۆ ئازادکردنی شاری موسڵ دووهەمین گەورەترین شاری عێراق لە دەستی چەکدارانی داعش دەستیپێکرد.\nشەڕی ئازادکردنی ڕۆژئاوای موسڵ ڕەنگە سەخت بێت لە کاتێکدا ئەو بەشەی ڕۆژئاوای ڕووباری دیجلە شەقامی زۆر کۆنتر و بەرتەسکتری تێدایە و هێشتاش سەدان هەزار کەسی سڤیل لەوێ دەژین.\nعێراق لە مانگی ڕابوردوو ڕایگەیاند بەشی ڕۆژهەڵاتی موسڵ بە تەواوەتی ئازاد کراوە، بەڵام داعش بەردەوامن لە هێرشکردن بۆ سەری. چەند کاتژمێرێک پاش ڕاگەیاندنی دواین هێرش چەند هێرش بەری خۆکوژ هێرشیان کردە سەر سەربازەکان و چەکدارە سوننەکانی سەر بە حکومەت لە ڕۆژهەڵاتی موسڵ.\nسەرۆک وەزیری عێراق حەیدەر ئەلعەبادی دەستپێکردنی ئەو ئۆپەراسیۆنەی لە سەر تەلەفیزیۆنی دەوڵەتی ڕاگەیاند و گوتی هێزەکانی حکومەت بەرەوپێش دەچن بۆ ئازادکردنی خەڵکی موسل لە دەستی داعش و تیرۆرسم بۆ هەمیشەیی. و داواشی کرد لە هێزەکانی ئاسیش کە مامەڵەیەکی باش لەگەڵ سڤیلییەکان بکەن و ڕێز لە مافەکانی مرۆڤ بگرن.


Sunday, 02.23.2020, 22:21\nدەسەڵاتدارانی باڵا لە وەزارەتی دەرەوەی ئەمریکا بڵاوییانکردەوە ، کە حکومەتی ڕوسیا لە تۆڕەکۆمەڵایەتیەکان و سوسشیال میدیاوە بە ناوی خوازراوەوە ھەوڵدەدەن و ھەڵمەتێکیان بۆ ناشرینکردنی\nناوبانگی ئەمریکا و تۆمەتبارکردنی بە بڵاوکەرەوەی کۆرۆنا دەستپێکردوە ، سەدان پێگەی کۆمەڵایەتی نزیک لە حکومەتی روسیا ھەڵمەتێکیان بۆ ناشرینکردنی ناوبانگی ئەمریکا دەستپێکردوە .\nزۆرێک لە ڕۆژنامەو گۆڤار و میدیاکانی سەر بە دەسەڵاتی ڕوسیا ھەڵمەتەکەیان دەستپێکردوە . بە گوێرەی ھەواڵێکی تایمز ئوف ئیسرائیل ، کە باس لەوە دەکات بە سەدان پێگەی کۆمەڵایەتی نزیک لە روسیا ھەڵمەتەکانیان چڕ کردۆتەوە\nبەوەی کە ئەمریکا لە پشت بڵاوبونەوەی ڤایرۆسی کۆرۆنا وەیە . ئەو پێگە کۆمەڵایەتییانە بەناوی خوازراوەوە لە انستگرامم و تویتەر و فەیسبوک بە جۆرەھا زمان بەردەوامن .\nھەر لەو بارەیەوە دەسەڵاتیدارێکی باڵای وەزارەتی دەرەوەی ئەمریکا کە ئەندامی تیمێکی ڕاسپێردراون بۆ ڕوبەڕوبونەوەی پروپاگەندەکانی ڕوسیا ، کە بە ئەسۆشیەتد پرێسی ڕاگەیاندووە.\nلە ماوەی چەند ڕۆژی ڕابردوودا ، لە تۆڕە کۆمەڵایەتییەکان دنگۆی ئەوە بڵاوبوەوە کە ڤایرۆسی کۆرۆنا ھەوڵێکی ئەمریکایە بۆ وێرانکردنی ئابووری( چین ) و ،کە دەزگای ھەواڵگری ئەمریکا بۆ بەرەوپێشبردنی سیاسەتی دژی چین جێ بەجێ کردووە.\nھەریەکە لە دامەزرێنەرانی مایکرۆسۆفت و فەیسبوک کە ملێونان دۆلاریان پێشکەشی ڕێکخراوە تەندروستیە جیھانییەکان کردووە و تۆمەتبار کراون بە بڵاوکردنەوەی نەخۆشی کۆرۆنا لە چین .\nکۆرۆنا کە نەخۆشییەکی ڤایرۆسی کوشندەیە و بۆ یەکەمجارە لە شاری وھانی چینەوە لە کۆتای ساڵی ڕابردو بڵاوبویەوە. بە پێی دواین زانیارییەکان تا ئێستا 77,917 حاڵەتی توشبوون ھەیە ، 2,361 حاڵەتی مردن ھەیە و زیاتر لە 20 بۆ 21 ھەزار کەسیش چارەسەری لێویستیان بۆ کراوە و گەڕێندراونەتەوە ماڵەکانی خۆیان.\nھەر بۆیە شەرو ململانێکانی ئەم دوو زلھێزە لە جیھانی ئەمڕۆدا کاریگەری گەورەیان کردۆتە سەر جیھان و ڕۆژھەڵاتی ناوەراست بە تایبەتی .\nمەلا و وتارخوێنانی مزگەوتەکانی ئێران داوا دەکەن چی دی ئینتەرنێت نەکرێتەوە\nڕۆژئاوای کوردستان لە بەردەم ھەڕەشەی سڕینەوەدایە


هەولێر.. چەكە بێ مۆڵەتەكان دەستیان بەسەردا دەگیرێت - تۆڕی میدیایی خەڵک\nپۆلیسی هەولێر هەڵمەتی دەستبەسەردا گرتنی چەكی بێمۆڵەتی دەستپێكردووە و سەرپێچیكاران دادگایی دەكرێن .\nهۆگر عەزیز، وتەبێژی پۆلیسی هەولێر بە (خەڵك)ی ڕاگەیاند، پۆلیسی هەولێر بە هەماهەنگی لەگەڵ سەرجەم هێزە ئەمنیەكانی پارێزگاكە هەڵمەتی دەستبەسەرداگرتنی چەكی بێ مۆڵەتی دەستپێكردووە و هەركەسێك بەبێ مۆڵەت چەكی پێبێت ڕووبەڕووی یاسا دەكرێتەوە.\nئاماژەی بەوەشكرد، حكومەتی هەرێمی كوردستان بە یاسای ژمارە 16 ی ساڵی 1993 یاسای هەڵگرتنی چەك، مامەڵە لەگەڵ ئەو كەسانە دەكات كە هەڵگری چەكی بێمۆڵەتن.\nمۆڵەتی چەك بەكێ دەدرێت؟\nباسیلەوەشكرد، تەنها مۆڵەتی پارێزگای هەولێر لەگەڵ وەزارەتی ناوخۆ ڕێگە پێدراوە بۆ هەڵگرتنی چەك لەگەڵ ئەو هێزە ئەمنیانەی كە چەكدارن و هیچ مۆڵەتێكی دیكە بوونی نییە.\nسەبارەت بە ئاماری ئەو چەكە بێ مۆڵەتانە هۆگر عەزیز وتی، هێشتا سەرەتای هەڵمەتەكەیە و لە ماوەیەكی دیكەدا ئاماری دەستبەسەرداگرتنی ئەو چەكە بێمۆڵەتانە دەخەینەڕوو.\nهەپەگە؛ سەرەرای بەكارهێنانی چەكی كیمیایی توركیا ناتوانێت پێشڕەویی بكات\n06 ئازار 2021 9.00 pm\nخەڵك لە ڕاگەیەندراوێكی نوسینگەی پارێزگاری هەولێردا هاتووە، سبەینێ یەكشەممە بازگەكانی پارێزگای هەولێر بە داخراوی…